
Aprecieri critice despre poezia de 
meditaţie la Sorin Cerin 

9 


Ana Blandiana : "Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o împletire de revelaţii despre aceste 
adevăruri. Iar raportul dintre intensitatea acestor 
revelaţii si îndoiala din care sunt construite 

5 5 

adevărurile este chiar piatra filozofală a acestei 
poezii. De altfel, secretul de a putea fixa fulgerul 
revelaţiei este o problemă la fel de subtilă ca şi 
aceea a păstrării energiei solare din zilele calde în 
cele reci." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 

- Prof. univ. dr. Maria Ana Tupan 

"Meditaţiile lirice ale lui Sorin Cerin au ceva 
din amestecul paradoxal de disperare şi energie 
a revoltei din eseurile filosofice ale lui Emil 
Cioran. Sesizarea tragismului şi grotescului 
existenţei nu conduce la paralizie psihică, ci la 
nihilism exorcizant şi blasfemitor. Sfada cu 
“adulterinul Dumnezeu” - apelativ şocant dar 
foarte expresiv pentru idea de păcat originar al 
lui ... Dumnezeu care trebuie să fi zămislit 
lumea rea prin adulter cu Satana - capătă 
accente sarcastice în vignetele unei Biblii 
desacralizate, cu un Creator care meştereşte 
firmamentul la o masă de fierar şi un Diavol în 
care s-au contopit toţi frondiştii hippy-rap- 
punk-porto-ricani: 

[...] stelele alcoolice, ale unui Univers, lacom, 
meschin şi cinic, băute de Dumnezeu la masa 
Creaţiei, 

pe cerurile înlăcrimate ale Fericirii, mâzgălite cu 
graffiti de Diavol, 

Dacă poetul şi-a propus în poemul La un grătar, un 
exerciţiu urmuzian, reuşita e perfectă. Nu numai 
ingenioase salturi mortale pentru logica identităţii 
de pe un nivel ontologic în altul admirăm aici, ci şi 
tropismul de o barocă inventivitate al unui 
Eucharist pe dos, căci într-un univers al vieţii spre 

moarte, cel care se frânge e spiritul, cuvântul, 
pentru a revela un ... trup deleuzian, animalic, 
descris ca minuţioasa hartă anatomică a unui 
student medicinist. Poetul ne surprinde prin 
noutatea şi revelaţia definiţiei aforistice, căci, după 
primul moment de surpriză, acceptăm peisajul 
moralizat al timpului, cu un trecut mort, un viitor 
viu şi un prezent iluzoriu, contrar sentimentului 
comun că viaţa trăită e eul nostru cert, că doar 
prezentul există cu adevărat şi că viitorul e pură 
ipoteză. Cerin redefineşte fiinţa umană ca aflându- 
şi autenticitatea în multiplicarea mentală a realităţii 
teme şi ca proiect existenţialist". 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


• Prof.univ.dr. Mircea Muthu "Disperarea 
de a găsi un Sens existenţei contemporane 
aluvionează testimoniul poetic al lui Sorin 
Cerin în care amurgul limbajului, asociat cu 
„clepsidra spartă” a timpului,este resimţit - cu 
acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai 
Oceanului nesfârşit, se automacerează la aceeaşi 
temperatură febrilă, de arc voltaic, enunţată - in 
nuce -de sintagma „ploilor de foc”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are 
nevoie mereu de majuscule. Cu majuscule, 
cuvintele pot să suporte accentele apăsate ale 
autorului care păşeşte, cu atâta energie, pe 
tărâmurile frumos traversate de cei înzestraţi cu 
harul preoţiei. Sorin Cerin ritualizează timpurile 
deconstrucţiei poetice, dacă e să înţelegem cum se 
cuvine desfăşurarea versurilor sub steagul titlului." 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara indoiala,reflexivitatea e dominanta 
creaţiei sale, prezidate de 

interogaţii,revolta,nelinişti si o dramatica cercetare 
a TĂCERII,topos al indoielilor,al cutezanţei si al 
aventurii spiritului in permananta cautare a 
adevărului;poezia sa urmeaza unei axiologii de un 
intens dramatism.E lirica lucidităţii,a meditaţiei si 
a lirismului autentic". 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. 
Gândirea poetică încearcă recuperarea lui, din 
fragmente disparate, readuse la un loc prin 
travaliul liric, închipuind o posibilă hartă 
reconstituită, fie şi fragmentar, a lumii, dar mai 
ales a fiinţei. Metaforismul neovizionarist este 
cadrul de referinţă al acestor poeme, traversate, 
când şi când, de parabole ale realului, "citit" în 
cheie simbolică, dar şi ironică. Cinismul lipseşte 
cu desăvârşire din versurile lui Sorin 
Cerin.Aceasta înseamnă că personajul liric ce 
cuvântă în paginile de faţă, mai exact conştiinţa 
lirică, pune o presiune etică asupra realităţii, 
forţând-o astfel să-şi asume propriile adevăruri 
uitate." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 

Prof.univ.dr.Cornel Moraru'Profet al neantului 
existenţial, poetul face parte din categoria 
moraliştilor, rezumând într-o manieră fulgurantă 
precepte aforistice şi proiecţii aspre dintr-o viziune 
extatică de sfârşit de lume. Meditaţiile sale 
dezvoltă o retorică furibundă pe tema "nonSensului 
Existenţei", deşi exprimă mai mult îndoieli decât 
certitudini şi întrebări decât răspunsuri. Intensitatea 
implicării în acest demers liric atinge, pe rând, cote 
extreme: de la jubilaţie la sarcasm şi de la 
indignare, din nou, la extaz..." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


- Lector univ. dr. Laura Lazar Zavaleanu 

Intelectual format la şcoala bucureşteană, dar 
simţind nevoia să se revendice, admirativ, de la 
modelul critic al şcolii clujene, unde îşi identifică 
modelele exemplare în profesorii Ion Vlad şi 
Mircea Muthu, Sorin Cerin îşi construieşte şi 
poezia intertextual, pentru că poetul Marilor 
Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după 
Poemele luminii) şi Arghezi. 

/v 

însuşi titlul volumului, Marile Tăceri, impune 
imperativul unui dialog implicit cu poezia lui 
Arghezi purtând acelaşi titlu. 

Căutărilor febrile din Psalmii arghezieni ale unui 
Dumnezeu chemat să se arate, le răspund aici 
interpelările fără odihnă ale unui apostat 
credincios, care se sfâşie, în pustia gândului şi a 
imaginii frânt oglindite de lumea declarată, între 
dragoste denunţatorie şi revoltă tandră, între 
blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, 
întregul lexic blasfemiant şi apocaliptic. O 
duplicitate izbăvitoare, în fapt, care - strigându-şi 
drama înstrăinării şi a introspecţiei ratate, ca şi 
neputinţa întâlnirii cu celălalt sau spaima 
suprapunerii cu el, într-o lume al cărei sens este 
rătăcit în „tenebrele lagărelor de idei”, la 
interferenţa unui timp şi unui spaţiu ajunse “la 
capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe 
masa olarului iubirii”. 

( Familia, Iulie 2015) (Destine literare, Montreal, 
Canada, nr.63-66, Apr.-Iun. 2015, pag.68 -74) 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia 
marilor întrebări existenţiale îşi caută un nou 
statut, construind, în texte care comunică subteran, 
un chip al omului interogativ. "Catedrala 
existenţei" are capcanele ei, "Adevărul absolut" 
pare de neatins, "Crinii albi ai adevărului" pot 
ucide, "dacă nu-şi aeriseşti cămara minţii", eul 
poetic descoperă mai degrabă un "Dumnezeu prea 
amar"... Toate acestea sunt expresii ale unei stări 
de mare tensiune interioară, în care luciditatea 
săgetează revelaţia şi limitează trăirea deplină a 
sensului existenţei". 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Dumitru Chioaru' Discurs profetic, 
filosofic sau poetic? - e greu de determinat în care 
se încadrează textele lui Sorin Cerin. Autorul le 
înglobează toate trei într-o formulă personală, 
aparent desuetă estetic, rostind însă cu suflu de 
poeta vates ultimele cuvinte dinaintea Apocalipsei. 
O apocalipsă în care lumea desacralizată şi 
dominată de false valori sfîrşeşte pentru a putea 
regenera prin Cuvînt". 

(Destine literare, Montreal, Canada, nr.63-66, 
Apr.-Iun. 2015, pag.68 -74) 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale 
cenuşii. Un întreg arsenal al modernităţii negative - 
căni ale pustiului, apa uitării, abatoare, sărbătoarea 
continuă a suferinţei, maimuţa de lemn putrezit 
etc., etc. - e chemat să denunţe, în versurile sale, 
"armele letale ale societăţii de consum" şi 
"ospiciul" alienării prin mercantilizare a existenţei 
noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai 
credinţei" sunt enunţaţi peremptoriu ca speranţă a 
mântuirii colective, "lumina divină" se întrezăreşte, 
izbăvitor, la capătul încă îndepărtat al supliciului, 
însă, pe moment, poetul pare să fie preocupat 
exclusiv de retorica eschatologică, întrezărind 
decădere, demisie morală sau ruine cam peste tot 
pe unde-1 poată paşii sau privirile" 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Ioan Holban„Despre expresivitatea şi bogăţia 
înţelesurilor transmise Celuilalt prin tăcere a scris 
pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu 
Dumnezeu, în meditaţie şi în fulgerarea gîndului 

spre clipa Creaţiei. Poezia lui Sorin Cerin este a 
unui alt Cain rătăcind în pustie, păstrînd, încă, 
frânturi din bucuria edenică pentru a ieşi din 
”menghina” lumii unde omului căzut i se surpă 
orizontul sufletului în ploi de foc şi urme de 
plumb”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Theodor Codreanu„Sorin Cerin este un gânditor 
aforistic paradoxist, de o mare mobilitate a minţii, 
mânuind cu măiestrie antitezele, îmbinându-le 
oximoronic sau alternându-le chiasmatic în 
probleme cu mize majore din viaţa noastră 
spirituală şi socială. Poezia din Liberul arbitru este 
o prelungire a manierei sale de meditaţie, 
impregnând-o şi cu o doză potrivită de kynism (în 
sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea 

într-o lume din ce în ce mai distorsionată valoric ( 
şi distorsionantă în acelaşi timp !), dispariţia unor 
repere fundamentale - atrăgând după sine 
interogaţii copleşitoare şi infinite nelinişti 
absenţa tot mai tulburătoare a unor Adevăruri care 
să deschidă calea spre Mântuire, îndoielile profund 
demotivante asupra Sensului Vieţii, absurd înălţat 
la rang de raţiune existenţială alimentează spaima 
şi angoasele poetului. Versurile sale dezvoltă astfel 
o veritabilă retorică a disperării, în care, aidoma 
unei insecte halucinate de Lumină, autorul 
lansează întrebări fără răspuns, caută confirmări 
acolo unde acestea au intrat de mult în disoluţie, 
navighează îndurerat dar lucid printre imagini şi 
metafore de elevată şi convingătoare pregnanţă, 
construieşte scenarii apocaliptice despre Viaţă, 
Iubire şi Moarte...” 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Eugen Evu:"...cărţile par a fi obiecte de cult- 
cultură-proprie testamentară ale unui ceremonial, 
...al neo-cunoaşterii, platonic-socratice sub semnul 
“Guvernământului General al Genezei” bunăoară. 
Ceea ce merită considerat este şi imperativul 
transparent al autorului de a comunica în limba 
natală, românească. Singurătatea atribuită Sacrului 
este totuşi a fiinţei umane în ipostaza ei reductivă, 

a condiţiei umane....Cum Vinea scria, poetul vede 
idei ale sale, sau oglindire în ‘odaia cu oglinzi’ a 
bibliotecii universale. Un destin desigur personal, 

/V 

in mare parte asumat, nota bene.In volumul 
Politice, la extrema lui H.R. Patapievici poetul este 
bine-ştiutor al problemei eliadeşti, al “căderii 

/V 

umanului în zoon politikon”...Intre raţionalism şi 
iraţionalism, Sorin Cerin navighează pe Oceanul 
Interconnection." 

(Destine literare, Montreal, Canada, nr.63-66, 
Apr.-Iun. 2015, pag.68 -74) 

CUPRINS 


1. Trădat de Singurătate 

2. Evaziune fiscală 

3. Mirodeniile Creaţiei 

4. Paradis si Cunoaştere 

9 9 

5. Trepte bizarre 

6. Preacurvea cu Dumnezeu 

7. Momente fireşti sau nefireşti 

9 9 

8. Imaginaţie 

9. Icoana Viitorului 

10. Steaua Morţii 

11. în braţele primitoare ale Morţii 

12. în vitrină 

13. Catedrale de promisiuni 

14. Adevărul Neantului Creator 

15. Avortoni 

16. Omenie 

17. Incendii de speranţe 

18. Zoaie de cer 

19. Balanţele Justiţiilor 

20. Marea vieţii mele 

21. Nămeţii vieţilor 

22. Timp vrăjitor 

23. Coroane de Cezari 

24. Fier reciclat 

25. Planeta albastră 

26. Fericire 

27. Nefiinţa de dinainte de a fi 

28. Apa Vieţii 

29. Lumea Lui Dumnezeu 

30. Clipe şi Metamorfoză 

31. Campionatul de Amintiri 

32. Cortina pleoapelor 

33. înserare alături de Străinul din noi 

34. Fată Mare 

35. Broaşte Ţestoase 

9 9 

36. Menajeria de sticlă 

37. Corbii judecăţilor 

38. Târg sleit de puteri 

39. Copiii din noi de altădată 

40. Inimi de Foc 

41. Paşi de nisip 

42. Seva Trecutului 

43. Coadă de peşte 

44. Marea Contemplare a Sensului 

45. Oglinzi Paralele 

46. Constelaţia Orion 

47. Fantomele Privirilor 

48. Roţi strâmbe 

49. Ultima modă 

50. Comisar-sef 

9 

51. Cugetele paşilor 

52. Catedralele bunului simţ 

53. Vremurile Vremilor 

54. Viermi de mătase 

55. Seraiul Iluziei Vieţii 

56. Tuberculoza libertăţii 

57. Mături 

58. Lac secat 

59. Viitor anonim 

60. Paradis forţat 

61. La clădirea Moralei 

62. Paginile Fericirii 

63. Tăceri pustiite 

64. Restricţii 

65. La târgul de pierdut vieţi 

66. La cote maxime 

67. Fiare inoxidabile 

68. Târg de sclavi 

69. Morarul certitudinilor 

70. Orizontul nimănui 

71. Zvonuri decongestionate 

72. Bucate alese 

73. Gratii fumegânde 

74. Câte înţelesuri 

75. Epave abandonate 

76. Libertăţi zbuciumate 

77. Pasiunea de a exista 

78. Lasă-mi 

79. împlinirea unui Absolut 

80. Zile virgine 

81. Icoanele din bisericile Adevărului Absolut 

82. Conştiinţa Iluziilor Vieţii 

83. Râme după ploaia de foc 

84. Desfiinţarea Ordinii 

9 

85. Raţia zilnică de viaţă 

86. întrupare 

87. Până azi 

88. Adevăr supus 

89. Lumina stelei propriului Destin 

90. Rigor Morţiş 

91. Morminte de Cuvinte 

92. Fonduri existenţiale 

93. Refugiul Fericirilor 

94. La crâşma Norocului chior 

95. Usi întredeschise 

96. Ploile vorbelor de duh 

97. Joc de domino 

98. Dacă nu ar fi existat Iertarea 

99. Plăceri carnale feliate 

100. Gusturile Fericirii 

101. Porţile simţurilor 

102. Epoleţi de ceară 

103. Lăturile unor Plăceri 

104. Un Vierme 

105. Pirostrii de chibrituri 

106. Onoratul primar 

107. înaltă academie de stiinte 

1) Trădat de Singurătate 


însingurarea pare o străină faţă de Singurătate, 
pe aripile de plumb ale orizontului nepăsător şi dezolant, 
al Fericirii, 

proaspăt divorţate de Realitate, 
la tribunalul nemilos al Existenţei. 

Gheare de amintiri, 
răsfoiesc paginile frunzelor ruginite, 
zgâriind pielea ridată şi bătrână, 
a unei Toamne a Fericirii, 

care nu şi-a cunoscut Primăvara trupului niciodată, 
fiind blestemată de Natura Umană, 
să rămână pe vecie, 
fată mare, 

la uşa Iluziilor Vieţii. 

Paşi pierduţi de zâmbete mute şi încremenite, 

pe faţa unui Timp internat de urgenţă, 

la ospiciul Zilelor nebune, 

unde încearcă să-şi înţeleagă Destinul, 

din spatele gratiilor unor Vise, 

care l-au trădat, 

propriei sale Singurătăţi. 

2) Evaziune fiscală 


Cât poate însemna cateva fire de nisip rătăcitor, 

pierdut din sufletul pustiit ale unei clepsidre sparte, 

răsfirat pe ţărmurile nemiloase ale Viitorului, 

ce par lără de sfârşit, 

lacrimilor amare ale Conţtiinţei, 

văduvite de Caracterul, 

care tocmai s-a sinucis, 

la porţile bordelului cu nume de Societate de Consum, 
Vieţi? 


Doar Zorii nepăsători şi reci ai unui Cuvânt, 
din care pare a se întrupa Lumea, 
îi mai amintesc Existenţei, 
că există minunea de a simţi, 
carnea putrezită a unei Iubiri, 
decedate şi ea odată cu defunctul Caracter, 
în condiţii neelucidate de istoriile Desfrâului, 
care ne-a pecetluit Soarta, 
cu un cod de bare fals, 
ce nu poate fi identificat niciodată, 
de casa de marcat adevăruri, 
pentru care ar fi trebuit să plătim taxe de protecţie, 
unui Dumnezeu corupt, 

la fel de evazionist în ale fiscalităţii existenţiale, 
ca şi noi. 

3) Mirodeniile Creaţiei 


Valuri din sângele Amintirii rănite, 
sparg venele ţărânii Cuvântului întrupat, 
din strigătul mut al neputinţei, 
de a ne identifica cu Voinţa Lui Dumnezeu. 


Aripi de gânduri se prăbuşesc, 

lipsite de aerul înţelepciunii, 

peste smoala fierbinte şi ceţoasă a unui Adevăr, 

din care se construiesc drumurile asfaltate cu neant, 

ce duc către cimitirele zâmbetelor ofilite, 

ale eternei învingătoare cu nume de Moarte, 

ai cărei ochi dulci, încremeniţi, inexpresivi, 

ne lasă să credem în Viaţă, 

sufocându-ne cu fiecare pas, 

ce ne apropie de fericirea încrederii în sine, 

al cărei laţ atârnă de fărădelegile omeneşti, 

spânzurându-ne cu fiecare zi, 

nopţile înţelesurilor iluizorii ale Existenţei, 

din care pretindem că ne-am întrupat. 

Istoria propriilor noastre istorii, 
arse pe rugul aceluiaşi grătar, 
pe care şi-a prăjit Dumnezeu, 

Creaţia, 

a gustat-o şi a înţeles, 

că trebuie neapărat să fie şi nişte mirodenii lângă ea, 
făcându-ne pe noi, 

ca pe urmă să invite toţi sfinţii învăţăturilor Sale, 
la chiolhanul cel ceresc, 

unde atât de mult le plăcu acestora bucatele cu miros de 
plăceri lumeşti, 

încât au descoperit frumuseţea Iadului, 
lăsându-L pe Dumnezeu, 
cu toată muzica lui cultă, 
murmurată de heruvimi fără de sex, 
numai buni pentru subiecte de bancuri deocheate, 
şuşotite de Sfinţi pe la colţurile Universului Condiţiei 
Umane, 

dar toate acestea, 
nu înainte, 

de a-i fura Uui Dumnezeu, 
reţeta mirodeniilor omenirii, 
pe care le-au perfecţionat, 
până la războaie, crime şi torturi, 
avorturi, minciuni sau sclavie, 
lăsându-L pe Dumnezeu, 
la fel de însingurat şi trist pre cum era, 
înainte de Creaţia Lumilor, 

făcându-L să jure că nu mai vrea nici o altă Creaţie, 
fiindu-i teamă de un nou eşec. 

4) Paradis şi Cunoaştere 


Rădăcini de foc, 

ard pantheonul Credinţei, 

din flăcările căreia, 

ne ţesem cămaşa drumului în Viaţă, 

încercând să o peticim cât mai rar, 

cu vorbe la fel de goale, 

ca în filmele pornograficelor simţăminte, 

unde se excită Adevărurile lumii, 

propuse doar pentru adulţi. 

Un motiv în plus, 

de a rămâne mereu copii. 

Vise fără oprelişti şi prejudecăţi lascive, 

ne maturizează Existenţa Patimilor, 

căreia îi punem alături de hamuri şi ochelarii de cal, 

greutăţile propriilor noastre Golgote Sisifice, 

uneori, sifilitice, 

pentru a ne arăta orizontul tăcerii, 

de care ducem lipsă în larma de gânduri fără căpătâi, 

a unui amurg galopant, 

ce duce cu sângele asfinţitului, 

până şi urma unicului sărut, 

ce consta in divinitatea din fiecare suflet, 

pe care Dumnezeul iubirii din bibliile noastre sacre ne-a 

dat-o, 

în timp ce ne certa pentru Cunoaşterea dobândită prin 
neascultare, 

în grădina unui Paradis, 
ce era al nimănui, 

odată ce nu putea fi cunoscut altfel, 

decât tot prin Cunoaşterea aceia interzisă, 
ce mai stă şi acum, 
la un colţ de stradă al Deşertăciunii, 
unde semnul de trecere interzisă este căzut şi ruginit, 
peste bisericile aspiraţiilor noastre, 
de a fi iertaţi, 

că nu ştiam regulile de circulaţie, 
ale propriilor Destine. 

5) Trepte bizare 


Tocuri înfipte-n paşii de granit ai Voinţei, 

par a ne arăta calea spre infernul călăuzitor al Pocăinţei, 

pe care ne rezemăm căderile şi decăderile, 

tălpilor pline de bătăturile bătute de soartă, 

ale Viciilor. 


Zugravi demenţi fără pereţi, 
lovesc cu bidinelele Gândurilor, 
carnea otrăvită a Clipei, 
care nu-I lasă să se refuleze, 
în biserica Timpului. 


Trepte bizare, 
tăioase şi alunecoase, 

împletite din sălciile înlăcrimate ale viselor, 
unor stele, 

care au căzut mai demult decât Vremea, 
vrând să urce peste propriile lor ceruri de speranţe, 
spre care nu va mai urca nimeni, 
niciodată. 

6) Preacurvea cu Dumnezeu 


Ceşti roase, 

de buzele privirilor întunecate şi indiferente, 
ale cafelei Timpului, 
pe care nu a mai băut-o nimeni, 
de când cetatea Viselor s-a ruinat, 
în braţele Destinului orb şi zeflemitor, 
al unei Morţi ce vrea cu tot dinadinsul, 
să pară de avangardă. 

Doar corbii negri ai necinstei, 
albiţi de vremuri, 

au rămas să ne conducă Adevărurile, 

unei Existenţe compromise, 

la masa ororilor unde a pierdut pentru totdeauna, 

partida de şah cu Neşansa, 

plină de ifose şi revanşardă, 

faţă de tot ce poate fi numit istorie, 

dorind să-şi şteragă orice trecut compromiţător, 

pe când precurvea cu Dumnezeu, 

în bosecheţii reci şi putrezi ai Condiţiei Umane, 

înşelând Lumea. 

7) Momente fireşti sau nefireşti 


Virgulele stinse de pompierii unor Priviri, 

încă fumegă straniu spre ridurile unor pleoape, 

ce-ar vrea să închidă odată pentru totdeauna, 

întreaga vitrină a nepăsării, 

paşilor pierduţi ai mulţimilor, 

ce merg cu stricteţe fără să greşească niciodată, 

spre nicăieri. 


Reptile reci şi indecise, 

bântuie cerurile sufletelor, 

devenind nori ai ploilor din vorbele de duh, 

duse de vânturile Zilei, 

spre crepusculul unor Amintiri, 

înglodate-n noroiul adânc, rece şi sadic, 

al Compromisului, 

cu obligatoria Moarte, 

a propriilor Orizonturi, 

pe care nu le vom mai căuta niciodată, 

cu întrebările fără de răspuns ale Momentelor, 

fireşti sau nefireşti, 

în care ne-am înecat voiţi sau nevoiţi, 

Vieţile. 

8) Imaginaţie 


De ce caii aspiraţiilor trebuiau bătuţi,împuşcaţi şi 
compromişi, 

atunci când ne trăgeau din greu sania genelor noastre? 
Eram atât de cucernici, 

încât să credem că tălpile ei vor călca doar pe zăpada 
Pasiunilor? 

Poate că ningea cu doruri, 
iar noi, 

ar fi trebuit să ne adăpostim de Patimile unei Lumi, 
mai compromisă decât ziua naşterii noastre, 
cea fără de titluri sau judecăţi, 
rămase de izbelişte, 
la poarta Morţii. 

Şi-am mers fără să înaintăm, 

pe culoarul condamnaţilor la Viaţă, 

încă o Clipă de durere, 

până am înţeles, 

că totul a fost o Greşeală, 

atât de amară, 

meat, 

nici o virgulă, 
nu mai reuşea să mute, 

Imaginaţia Adevărului. 

9) Icoana Viitorului 


îmtr-o Singurătate, 

doar Moartea poate să-şi mute piesele de şah, 

din dormitorul Existenţei, 

pe terasa plină de taroturi existenţiale, 

ale unei crâşme, 

de propagandă intelectuală, 

unde ochii devin fiare duse la fier vechi, 

iar Privirile adăposturi pentru cei fără de casă, 

ziduri cu program prelungit, 

unde doar salcâmii întrebărilor fără de răspuns, 

ai unei Primăveri, 

mai freamătă intr-un Timp, 

al Nimănui. 

Ştiu că somnul de veci al mormintelor din noi, 
au depăşit mai demult, 

Calea cimitirelor, 

în care ne-am înglodat în datorii, 

Vieţii. 

Tot ce ne-a mai rămas, 
sunt câteva icoane, 
ale gunoaielor de fiecare zi, 
în care ne scormonim, 

Viitorul! 


32 



SORIN CERIN - FERICIRE 


10) Steaua Morţii 


Fluvii de venin, 

îneacă orizontul Religiei, 

însetată de oceanele sfinţilor mutilaţi, 

ai Desăvârşirii, 

pentru care nu s-au descoperit încă, 
spitalele de recuperare mintală, 
din venele disperate după injecţii, 
ale drogaţilor născuţi în maternităţi de vise, 
cu politici şi sistematizări, 
din Societatea de Consum, 
care ne consumă, 
propria existenţă. 

Doar cruci de fapte reprobabile, 
stau pe limbile ce nu mai pot vorbi, 
niciodată, 

dar garnisite cu buruieni de rugăciuni, 

gata spre a fi tăiate, 

de mâinile harnice ale Păstorului, 

ce nu poate înţelege, 

blasfemiile cerute, 

de trupurile Zilelor goale, 

ce vor să se împreune cu Orizontul, 

intrat în descompunere, 

ştiind că sexul este interzis, 

prin cimitirele fără garduri, 

privite de ochii încercănaţi ai Timpului, 

martor ale Cuvintelor, 

întrupate-n înjurături şi blesteme, 

pe care le purtăm de la naştere, 

sprea Steaua Morţii care ne aştepta, 

dintotdeauna, 
fiind Destin. 

11) în braţele primitoare ale Morţii 


Am săpat în ţărâna trupului, 
până a ţâşnit sângele Iluziei Vieţii, 
devenit izvor de iluminare şi mântuire, 
pentru un Mântuitor, 
pe care-L aşteptam dintotdeauna, 
fără să ştiu că se afla în mine, 
dinainte de a mă naşte. 

Şi-am început să beau spaţii şi timpi, 
din ce în ce mai însetat de stele, 
până mi-am pierdut echilibrul, 
fiind atât de beat, 
încât nici beţia Cunoaşterii, 
nu mai conta. 

Prăfuit de gânduri, 
îngenuncheat de vise, 
căzut în şanţul disperării, 
am căutat în zadar salvarea, 
unei vieţi pe care nu o puteam înţelege, 
primind în schimb, 
mântuirea tuturor înţelesurilor, 
ce consta, 

în Credinţa de a mă arunca zâmbind, 

în braţele ce deveneau din ce în ce mai primitoare, 

ale Morţii. 

12) în vitrină 


Dacă anii s-ar număra în frunze, 
sentimentele ar rugini, 
odată cu toamnele inimilor 
sau ar rămâne încrustate, 
pe tulpinile ce par eterne, 
ale copacilor Speranţei?, 
ce primesc noapte de noapte, 
în crengile gândurilor, 
stelele căzătoare ale împlinirilor, 
ce-şi părăsesc Universul, 
devenit prea rece şi avar, 
de galaxiile privirilor, 
care nu se ma caută, 
întreabă sau răspund, 
lăsând storurile înghţate ale pleoapelor, 
să bântuire surd şi adânc, 
a neputinţă. 

Dansul lasciv al rădăcinilor Istoriilor bolnave, 
rup carnea ţărânii umanităţii, 
cu nume de Sens, 
într-o horă a descompunerii, 

Socetăţii de Consum, 

care devine din ce în ce mai uitată şi abătută, 
în vitrina prăfuită a Dezolării, 
pe care nu mai doreşte să o cumpere, 
nici cea mai amărâtă, 

Clipă, 

oricât de mult ar zâmbi, 
prin reclamele mincinoase, 
ale Vremii toturor Vremurilor. 

13) Catedrale de promisiuni 


Vampirii care se hrănesc, 
numai cu oasele albite ale Demiurgului, 
pe care le lustruiesc zilnic, 
cu colţii otrăviţi a tot ce înseamnă, 
libertate spirituală, 
au devenit vectori de opinie, 
pe scara socială cu treptele distruse, 
ale Credinţei. 

Constructorii de catafalcuri ale iubirilor, 

mai pot livra la cheia Voinţei zăvorâte, 

catedrale de promisiuni, 

din cel mai bun material, 

după placul clientului acestei Existenţe, 

care este mereu acelaşi, 

Viaţa, care îşi doreşte, 
pereţi din cranii de suferinţe, 
pe care le-a însufleţit, 
uşile din priviri pierdute, 
iar altarul, 

neapărat din războaie şi crime împotriva umanităţii. 

Oare unde să mai aşeze frumosul şi bucuria de a trăi? 
Bineînţeles că în vopseaua din care vor fi pictate icoanele, 
Sfinţilor Martiri, 

majoritatea decapitaţi pentru crezul, 
de a da sens, culoare şi frumuseţe, 
acestei Lumi. 

14) Adevărul Neantului Creator 


Şi m-am trezit ploaie în pălmile norilor, 
curgând pe faţa unui înţeles, 
ce n-avea nevoie să devină iarnă, 
pentru a mă îngehţa intr-atât încât, 
să port lamele patinelor, 
ce-mi taie felii Viitorul, 
celor care derapează, 
patinând, 

adânc în fiinţa mea, 
topind gheaţa fericirii, 
uitând să pună ceva în loc, 
o cât de mică amintire, 
a Clipei în care Lumea, 
mi-a devenit destin. 

Şi m-am scurs nefiresc de însingurat, 
prin olanele şi ţiglele Cunoaşterii, 
devenind izvor de suferinţă, 
ca mai toate Vieţile, 
ce udau ţărâna facerii, 
ca o nouă sămânţă de Existenţă, 
să încolţească pe drumul pavat cu suspine, 
al Morţii, 

devenită pe neaşteptate, 

oceanul etern şi nesfârşit, 

al tuturor viselor acestor ploi ale Deşertăciunii, 

ce vor spăla cu stropii lor, 

Adevărul Neantului Creator, 
ajuns cărămidă a Realităţii, 
care ne încolţeşte menirea, 
ucigându-ne cu fiecare zi, 

care ne trece, 
propria trecere. 

15) Avortoni 


Rod de cremene, 
cu ambiţii de scântei, 
aprinzi cetatea zimbrilor sălbatici, 
ai pustiului umanităţii, 
ruinată mai demult decât orice vreme, 
în sufletele codrilor virgini, 
de dinainte de naştere, 
spre a nu mai deschide larg porţile, 
paşilor descărnaţi ai Conştiinţei, 
ce-şi caută cu înfrigurare Sensul, 
pierdut dintotdeauna de o Cunoaştere, 
care L-a corupt până şi pe Dumnezeu, 
cu minciunile sale bine ticluite, 
ce-şi duc traiul în inimile noastre, 
însetate de Credinţă. 

Lumânări de gheaţă, 
ard frunţile însângerate ale sfinţilor, 
cărora le e teamă să coboare din icoanele Gândurilor, 
în ospiciul cu nume de Societate, 
clădit mereu de Condiţia Umană, 
spre noi culmi ale deşertăciunii, 
unde maternităţile speranţelor devin cimitre, 
iar patimile dorinţelor, 
nasc avortonii Adevărurilor, 
acestor Iluzii ale Vieţii, 
pe aripile cărora trăim. 

16) Omenie 


Zeii ciopliţi în carnea simţirii, 
se ceartă pentru tronul Eternităţii, 
neştiind că Moartea oricât de mult ai seduce-o, 
este şi va rămâne, 
cel mai gratuit şi forţat dar divin. 

Tămâi aprinse de negocieri şi reclame, 

ard altarele mondene ale vremurilor, 

transformându-le în bordelurile sfinte, 

ale unui Sex permis doar între icoane, 

motiv de concurenţă şi luptă acerbă între sfinţii, 

ce-şi doresc feţele înrămate, 

spre a fi agăţate de pereţii reci şi impersonali, 

ai catedralei Deşertăciunilor, 

unde se caută un Mântuitor, 

post pentru care s-a dat anunţ în presa Istoriilor care ne 
presează, 

cu altruismul crimelor, 
săvârşite, fireşte, 
pentru binele omenirii, 
fără oameni de omenie. 

17) Incendii de speranţe 


Aripi de flăcări, 

cad secerate peste pietrele de temelie ale respiraţiei, 

însetate de bornele de hotar, 

ale naşterilor şi morţilor, 

unei lumi a deserturilor prospere, 

aprinzând sufletele părăsite de elitismul financiar, 

al denaturării fiinţei. 

Incendii de speranţe, 
se năpustesc ameninţătoare, 
spre casele de taină ale întrebărilor, 
din cenuşa cărora, 

doresc să fabrice primele cărămizi ale unei memorii, 
a Răspunsurilor, 
unei divinităţi, 

ce a stat mai tot timpul în concediu medical, 

fiind bolnavă de fiecare dată când îşi contempla Creaţia, 

cum cerşeşte un alt Destin, 

care să-i accepte libertatea, 

de a muri la fel de demnă, 

precum, 

Iluzia Vieţii. 

18) Zoaie de cer 


Adevărul este Minciuna, 
iar Sfinţenia a ajuns să desăvârşească, 
crimele intereselor mocirlei. 

Zoaie de cer, 
ne asupresc vieţile, 
împroşcându-le cu noroiul divin, 
al poruncilor sfinte, 

care ne înstrăinează din ce în ce mai mult, 
de divnul din noi, 
aruncându-ne în hăul, 
rugilor fără de sfârşit, 

de pe marginea prăpastiei cu nume de Condiţie Umană, 
unde ne-am născut inconştienţi, 
de preţul pe care avem să-l plătim Morţii, 
întreaga viaţă. 

19) Balanţele Justiţiilor 


Ne-am născut într-o lume a cheilor, 

care ne închid şi ne deschid clipele, 

pentru a nu ne fi furate, 

de vreo liberă iniţiativă, 

ci lăsate doar în posesia 

paznicilor de gânduri, 

care ne privesc ameninţători, 

din picturile bisericeşti, 

ţinând în mâini, 

balanţele Justiţiilor, 

care nu mai cântăresc demult, 

în monedele Binelui şi ale Răului, 

ci în cele ale Parvenirii şi Furtului, 

născând noul elitism al sfinţilor zilei, 

pentru care valoarea nu mai constă demult în biserici, 

ci în cazinourile Deşertăciunilor, 

unde pierde de fiecare dată la ruleta măsluită, 

Dreptatea şi cu Adevărul, 

pentru binele unei religii a dezumanizării, 

în care mulţi oportunişti, 

vor să se identifice, 

ca Oameni, 

a unui Creator care le-a uitat demult, 
măsura lumii, 

cântărind-o prin ochii supuşi ai fiecărei Vieţi, 
în faţa intangibilei Morţi, 
de noi înşine, 
iar mai apoi, 

de toate câte sunt şi vor mai fi, 
cunoaştere, afecţiune şi voinţă, 
în fapt, conştiinţă. 

20) Marea vieţii mele 


Eram atât de ţărm, 

încât simţeam cum marea emoţiilor mă cuprindeau de 
fiecare dată, 

când paşii Zilei treceau peste mine, 

odată cu răsirtul privirii Speranţei, 

care mă întreba la fel de misterios precum adâncurile 

abisale din care provenea: 

-de ce te laşi spălat de valurile întrebărilor mele fără de 
răspunsuri?, 
iar eu îi răspundeam, 

cu nisipul clepsideri eternităţii din fiinţa de lumină a unui 
Soare, 

din inima cerurilor tuturor viselor, 
pe care-1 doream mereu un nou răsărit. 

Atunci îmi spunea, 

că acesta este răspunsul dat de Dumnezeu, 
la toate întrebările valurilor ei, 
de mare a vieţii mele, 
pe urmă, 
fără să înţeleg, 

de fiecare dată se spărgea clepsidra eternităţii noastre, 

în tot atâtea fărâme de cioburi, 

câte fire de nisip cernuse, 

pentru a deveni un nou ţărm, 

necălcat vreodată, 

de paşii aceleiaşi, 

Zile, 

lăsându-mă să înţeleg, 
că aceasta este de fapt, 

Eternitatea. 

21) Nămeţii vieţilor 


Valuri de gâru ale muncilor pline de sudoare, 

sparg felia pâinii de la masa întâlnirii zâmbetului amar cu 

Destinul, 

care a sorbit din ceaşca de cafea a anilor, 
de fiecare dată şi negreşit, 

Moartea. 

Pălmi bătătorite de priviri, 

scormonesc ţărâna binefăcătoare a Viitorului, 

vrând să recolteze nenăscutele suferinţe, 

ale patimilor unor noi gânduri, 

ce vor ninge peste anii, 

când vom rămâne, 

doar Amintirea de la colţul străzii uitării, 
îcercând să sape cât mai adânc, 
alte şi alte căi de trecere, 
printre nămeţii vieţilor, 
ce au fost odată şi odată, 
sentimentele şi aspiraţiile noastre. 

22) Timp vrăjitor 


Crucile de lemn ale amintirilor, 

putrezesc sub mantia înceţoşată, 

de ploile nepăsării, 

aşteptând tăcute şi însingurate, 

mâinile plictisite ale Timpului, 

să le sculpteze monumente trainice din piatră, 

neştiind, 

că Eternitatea nu permite nici o artă a compromisului, 
în afară de Moarte, 

cel mai mare paradox pentru care s-a născut Viaţa. 

Vâsle de cerneală aştern litere colorate, 

pe aripile de hârtie a scrisorii din privirea Adevărului 

Absolut, 

ducându-mă dincolo de oceanul imaginaţiei, 
într-o lume concretă şi disciplinată, 
cu Iluzia Vieţii, 

pe care nimeni nu o mai poate înţelege, 

fiindcă nu-şi pot da seama că nu mai aparţin Existenţei, 

mai demult decât Timpul, 

care abia acum îşi poate arăta adevărata lui faţă, 

de vrăjitor, 

al nimicului şi neantului din inima îngheţată, 
a Sensului. 

23) Coroane de Cezari 


Zânele greşelilor acestei Lumi, 

par a se întâlni de fiecare dată, 

la ora de religie a Umanismului, 

pierdut pentru totdeauna, 

între voalurile vaporoase ale rochiilor Istoriilor, 

pe care acestea le poartă, 

incendiind Timpul, 

cu tăciunii de stele, 

pe care le răpesc de pe cerul Simţămintelor omeneşti, 
spre a le arunca în bezna mercantilismului, 

Societăţii de Consum, 

care ne devorează libertatea, 

cu fiecare naştere a noilor tehnologii, 

de a ne transforma în roboţii, 

politicilor care se joacă cu Moartea, 

precum se jucau odinioară cu Democraţiile. 

Coroane de Cezari, 

sunt aşezate pe creştetele munţilor de deşeuri, 
din inimile frânte ale noastre, 
care nu mai reuşesc să decanteze, 
nici măcar un Cuvânt limpede şi curat, 
din noianul în putrefacţie, 
al frazelor fără căpătâi, 

înglodate adânc în noroiul simţămintelor bolnave, 

de un Creator al Universului, 

ce pare că şi-a greşit menirea, 

şi a dezertat ca un laş de la locul faptei, 

de a fi noi cei care să conştientizăm,cruzimea de a exista. 

24) Fier reciclat 


Locomotive ruginite de prejudecăţi, 
trag trenul greoi al întâmplărilor, 
păzite de pustietatea unui Destin, 
care s-a crezut câmpie mănoasă, 
în deserturile apocaliptice din simţiri. 

Roţi greoaie şi năclăite cu “Viaţă”, 

o alifie la modă pe vremea când Dumnezeu crea lumi, 

stau amorţite într-o gară a nimănui, 

fără nume sau peroane, 

aşteptând de dinainte de a se naşte Timpul, 

o cale cât mai ferată, 

pentru sentimentele ce se vor naşte, 

din acelaşi fier ruginit, 

îngheţat şi plin de fisuri, 

etern reciclat, 

de Moarte. 

25) Planeta albastră 


Dosare grele de patimi stau cuminţi, 
pe rafturile prăfuite ale sentimentelor impostoare. 

Şoarecii amurgului rod carnea Zilei, 

Luna liniştii pare ciobită, 
de colţii reci şi fioroşi ai fiarei, 
care a născut societatea ierarhiilor, 
unde în vârf va trona de fiecare dată, 

Vrăşmaşul de moarte al Fericirii, 
celor mulţi şi năpăstuiţi, 

aruncaţi de vii în ghena ridicolului şi absurdului, 
cu nume de Moralitate, 
făurită atât de meşeşugit, 
de sculptorul interselor meschine, 
atotputernicul şi învingătorul, 

Ban, 

mereu premiat şi adulat, 
de protipendada minciunii, 

care-i dedică lansări somptuoase de rachete nuclear, 
războaie şi crime, 
pe întreaga planetă albastră, 
a nenorocirilor. 

26) Fericire 


Pagini de cer, 

din sufletele neprihămite ale nenăscutelor sentimente, 
stau rupte şi mototolite, 
pe caldarâmul de foc, 
al Destinului, 

pe care ne purtăm paşii zâmbetelor îngheţate, 
trase de săniile vorbelor grele, 
ce ne apasă buzele gândurilor intr-atât de tăios, 
încât acestea devin săbiile străzilor pe care ne asudăm 
existenţele, 

batjocorite de zidurile reci şi întunecoase, 

ale ruinelor de iubiri, 

ce au mai rămas în venele, 

amurgului marilor tăceri, 

care ne-au născut strigătele facerii, 

unei lumi noi, 

care pluteşte pe Absurd, 

cu o nonşalanţă şi o frivolitate, 

nepăsătoare, 

pe cât de indiferente, 

ne sunt cimitirele Zilelor, 

în care mai credem că poate exista, 

Fericirea. 

27) Nefiinţa de dinainte de a fi 


Stropii de toamnă târzie, 

ai cascadei mute, 

ale frământărilor cotidiene, 

din verbele ce par să nu mai spună nimic, 

aburesc ochelarii de cal ai unei Lumi, 

care persistă să ne arate, 

cât de etern poate fi Timpul Cunoaşterii, 

de înalt Cerul Ochilor, 

plini de emoţiile primului fior al dragostei 

de mare Spaţiul Stelei Căzătoare, 

care ne-a dăruit respiraţia trecerii, 

de mic Infinitul unui Atom, 

în care ne-am ascuns, 

acea părticică de suflet pe care nu o ştie nimeni, 
toate acestea devenins inima, 
care ne pulsează sângele Existenţei, 
în Cuvântul Facerii, 
care ne-a dat simţire, 
să putem conştientiza Viaţa şi Moartea, 
Minciuna şi Adevărul, 

Binele şi Răul, 

ce trăiesc prin noi şi alături de toate câte sunt, 

vor mai fi sau au trecut deja, 

în Nefiinţa din care am venit pe lume, 

dinainte de a fi, 

dar unde vom ajunge, 

iarăşi. 

28) Apa Vieţii 


Zorii stinşi ai Singurătăţilor, 

din mulţimile ce aleargă spre nicăieri, 

sfidând până şi Sensul, 

atât de efenner al Apei Vieţii, 

care în loc să curgă spre valea descompunerii, 

se avântă cu toată tăria spre culmile care ascund, 

dintotdeauna, 

Soarele Iluziei Vieţii, 
crezând că odată ajunse acolo, 
vor rupe din sufletul acestuia, 

Focul sacru al Fericirii, 
neştiind că această amazoană, 
stă cu tolba plină de săgeţi otrăvite, 
în spatele stâncilor de piatră, 
ale cuvintelor rostite, 
de acel Dumnezeu ascuns din fiecare, 
pentru a sări dintr-odată, 
luând advresarul prin surprindere, 
ca mai apoi să-l atace cu săgeţile de vise neîmplinite, 
ale căror vârfuri sunt făurite din os de iubire pierdută, 
trase din arcurile despărţirilor, 
pentru totdeauna, 
de noi înşine, 

atât de străini de propriile suflete, 

încât devenim, 

paznicii străinului din noi, 

ferecat cu lacătele fricii, 

de a nu dezerta, 

în pustiul care am devenit. 

29) Lumea Lui Dumnezeu 


Câte Zări ar fi murit pentru mine, 
ascunzându-se în sângele Răsăriturilor, 
luminate de drumurile ce par a nimănui, 
din inima care-mi bate, 
ochii de Lumină Divină, 
ai Destinului, 
ce pare orbit, 

de strălucirea zâmbetului etern, 
al nesfârşirii Privirii, 
unde am naufragiat, 
mai demult decât orice Timp, 
al lanţurilor care ne-au legat de această Lume, 
a Deşertăciunii, 

în care ne-am înecat fulgerele naşterilor, 
arzându-ne cîmăşile spiritelor, 
cu poeziile Orizonturilor de Dor, 
din paşii rămăşiţelor de Cuvinte, 
la sânul cărora ne-am născut, 
incoruptibili, 

de atât de multă Divinitate, 
prin care Dumnezeu, 
ne-a clădit, 

cărămida de la temelia, 
respiraţiei Cunoaşterii, 

Lumii sale. 

30) Clipe şi Metamorfoză 


Răsaduri de verdeaţă, 
străjuiesc mormintele, 

Promisiunilor, 

aprinse de Speranţele, 

la care am acces din întunericul Existenţei, 

cu ciorapi de nori, 

încălţaţi de ochii Viitorului, 

care ne calcă ţărâna, 

din care ne hrănim, 

Metamorfoza, 
fiecăror Clipe, 
cu care ne înveşmântăm, 

Rugăciunile inimilor, 
umilite şi abătute, 
ale Cuvintelor, 
moarte în cimitrele Uitărilor, 
pe care le-am împrejmuit, 
cu făcliile Amintirilor, 
incendiate de Visele arse, 
dîn cenuşa gândurilor, 
prin care ne-am clădit, 

Amintirea, 

Adevărului despre sufletele, 
care ne-au devenit, 

Istoriile străbunilor de lacrimi, 
ce-au dat viaţă, 
suspinelor de acum, 
prin care am devenit, 
mai demult decât Vremea, 
noi înşine. 

31) Campionatul de Amintiri 


Şi-ai reuşi să mă uiţi?, 
să mă minţi?, 

crezând că vei mai învinge, 
la campionatul de Amintiri, 
unde, 

urmele şterse ale ochilor Sărutului, 
au devenit, 

căile de acces ale Lui Dumnezeu, 
în inima Clipei naşterii noastre, 
pe această Lume? 

Oare ai învinge vreodată infinitul, 

din întâlnirea Destinului, 

pe care am lovit-o fără să vrem, 

cu sângele Clipelor Uitării, 

la masa deznădăjduită şi putrezită a Amăgirii? 

Mai există Fericire?, 
la porţile pline de spini ai Trecutului, 
care ne înţeapă cu lacătele lor ferecate, 
de rugina Despărţirii, 

care n-a mai avut niciodată un ultim Cuvânt al Facerii, 

în care ne-am pierdut, 

până şi naşterile pentru care am devenit, 

o stea căzătoare, 

care ne-a ars, 

Divinitatea, 
de a fi Eternitate. 

32) Cortina pleoapelor 


Pe roata olarului răsăriturilor, 

nu se mai modelează Zile, 

ci doar Nopţi, 

de Cuvinte, 

reci şi impersonale, 

papioane de aşezat la gâturile frazelor, 

sugrumate, 

de către o virgulă, 

ce nu se dă plecată sub nici o fonnă, 

din privirea celorlalte semne de întrebare, 

ce par de neînţeles, 

prin întunecimea plină de mistere, 

a unui râs isteric, 

de clovn disperat, 

ce încă-şi mai face numărul, 

în zâmbetul sfios din ochii de lac, 

ai Despărţirii, 

din care curg izvoarele Compromisurilor, 

pierdute şi stângace, 

pline de sudoare şi agitate, 

ce par a-şi căuta, 

cortina pleoapelor, 

din inimile, 

ce-ar dori să se ascundă, 
în spatele lor, 
pentru totdeauna. 

33) înserare alături de Străinul din noi 


Ce tare arde mantia singurătăţii, 

topind până şi amurgurile uitării, 

norilor de jar ai compromisurilor de peste trăiri, 

ce sfinţesc orizonturile Luminii Divine, 

din adâncurile sufletelor, 

cu fierbinţeala de început de lume, 

a nopţii din ridurile, 

prin care încă mai currg fluviile simţămintelor, 

pline de viaţă, 

în aşteptare de vise, 

care să ne ducă mereu dincolo, 

de noi înşine, 

pierduţi la ruleta norocului unui Destin, 

care nu a câştigat niciodată, 

nimic, 

în faţa Morţii. 


Şi vor trece alte flori de primăveri, 
ce vor marca noi începuturi, 
vândute dinainte de către mersul Lumii, 
toamnelor cu priviri goale şi reci, 
ce ne vor ploua mărunt, 
fiecare întâlnire, 
cu zăpezi de înţelesuri, 
pe care vom aluneca, 

iar în cădere ne vom rupe genunchii dorurilor, 
ce-au zăcut ascunse în eternitatea din noi, 
încă de dinainte de naştere, 
pentru a ne putea ruga, 

Străinului din noi. 

34) Fată Mare 


într-o lume a gardurilor, 

în fruntea ierarhiei trebuie să se afle cheia, 

care să se potrivească câtor mai multe lacăte, 

ce atârnă de buzele îngheţate, 

ale Cuvintelor, 

unei Faceri, 

care le-a întrupat intr-atât de mult, 

până aă căzut sub greutatea propriilor corpuri, 

adânc, 

în sufletele ce nu mai puteau să le înţeleagă, 

obezitatea morbidă de înţelesuri, 

atât de pătimaşe, 

încât au ajuns să tremure, 

le vederea unui pahar plin de Apă a Uitării, 

ce poate fi sorbit oricând, 

la crâşma murdară şi insalubră, 

a unei Iubiri, 

ce susţine că ar fi fost undeva-cândva, 
poate într-un alt Univers, 

Fată Mare.. 

35) Broaşte Ţestoase 


Fără carapace nici o Existenţă nu ar putea fi, 
întrucât nu s-ar putea apăra, 
de duşmanii văzutelor şi nevăzutelor, 

Iluzii ale Vieţii. 

De aceea toate câte sunt şi vor mai fi, 
trebuie să se nască broaşte ţestoase, 
să posede instinctul genetic, 
de a se ascunde sub mantia osoasă, 
care le asigură protecţia, 
asupra greşelilor Lui Dumnezeu. 

Şi iarăşi vom înota cât mai adânc, 
în retorica de sfârşit de lume, 
a Destinului, 

pentru a ne ascunde cât mai mult în mâlul cotidian, 
spre a nu fi aflaţi de Fericirea veninoasă, 
pe care şi-o doresc Speranţele unei Vieţi, 
din ce în ce mai străine, 
de salvatoarea Moarte. 

36) Menajeria de sticlă 


La început trebuie să învăţăm, 
cum să ne frângem aripile Dorinţelor, 
ca mai apoi să le tăiem intenţionat, 
pentru a nu mai zbura niciodată, 
din ţarcul Grădinii Zoologice, 
une ne-a fost menit traiul, 
spre îndestularea şi încântarea, 
mersului Lumii, 
prin menajeria de sticlă ciobită, 
pe alocuri chiar spartă, 
dar oricum murdară şi urât mirositoare, 
a Clipelor, 
unde odată dresaţi, 
învăţăm să zâmbim cât mai politicos, 
pentru a ni se arunca cele câteva firimituri de Soartă, 
cu care să ne hrănim păcatele atât de hulpave, 
ale unui Dumnezeu, 
pe care deşi pretindem că-L înţelegem, 
de frică, oroare şi dezgust, 
în fapt nu facem altceva, 
decât să alimentăm şi mai mult, 

Străinul din noi. 

37) Corbii judecăţilor 


Legităţile naturii Iluziilor Vieţii, 

îşi lustruiesc zalele cu zoaiele Societăţii de Consumat Vieţi, 
în timp ce corbii judecăţilor, 
descântaţi de Timp, 

se rotesc ameninţători deasupra Logicii, 
încercând s-o omoare, 
prin noile tipare ale Oportunismului, 
pe care vor să le impună Moralei. 


Coperţile reci şi umezite de sudoare ale Constituţiilor Firii, 

pline de urmele slinoase ale degetelor Promisiunilor, 

sunt aşezate cu grijă în bibliorafturile Minciunii, 

angajate cu mare fast pe post de Adevăr, 

în parlamentele ruşinii, 

ale naţiunilor celor supuşi dar îndoctrinaţi, 

cu cât mai multă Deşertăciune. 

38) Târg sleit de puteri 


Crepuscul de Lumină Divină, 

înghesuit în coşurile furnalelor de Patimi, 

spre a fi dus la vânzare, 

în târgul sleit de puteri şi uitat de lume, 

al Gândurilor meschine, 

gata oricând să joace până şi ultima piesă, 

a Sinuciderii, 

pe scena diabolică a Neşansei, 
din sala sentimentelor ruinate, 
ce încă mai clocotesc, 
sub pereţii reci şi pustii, 
ai Privirilor, 

încătuşate de un Orizont, 

pe care nu-1 voi mai revedea niciodată, 

de paravanele grele şi întunecoase ale Despărţirii. 

Doar greierii verbelor bolnave, pensionate, handicapate, 

mai cântă din când în când, 

aria prohodului unui Timp, 

care chiar dacă în timpul vieţii nu era al nimănui, 

cel puţin permitea să se poată muri, 

dar acum fac legea Simţămintele unei trăiri de foc, 

care arde cu ardoare orice Sentiment, 

nimicindu-1, îmjosindu-1, pustiindu-1... 

39) Copiii din noi de altădată 


Valuri de cremene, 

sparg pustiurile cerurilor unor suflete îngheţate, 
de greutatea vorbelor goale, 
expuse în revistele pentru adulţii ale Firii, 
cu numele meschin de Morală, 
ce-au uitat să mai devină copiii din noi de altădată, 
ai Clipelor ce par moarte, 
mai demult decât Vremea Vremurilor,, 
în care până şi stelele, 
puteau fi smulse din inima Universului, 
iar Eternitatea, 
deveniseră un ocean, 
în care se puteau scălda oricând, 
orice vise sau speranţe, 
nicidecum, 

ca gratiile dese şi impersonale ale goliciunilor, 
de acum, 

pe care le strângem deseori abătuţi, 
cu palmele bătătorite şi însângerate, 
ale inimilor, 

să devină standard de înţelepciune şi visare? 

40) Inimi de Foc 


Suntem o poveste, 

a depărtărilor, 

în care ne-am regăsit, 

frământând frământaţi, 

cioburile clepsidrelor, 

care s-au jurat că nu se vor mai sparge, 

pe călcâiul însângerat al Timpului, 

nostru, 

cel care ne-a unit Destinul, 
înfăşat în pânzele Morţii, 
care ne-au născut, 

Speranţele norilor ale căror ploi de vise, 
transformate în stele, 
să ne ude cu Apa Vieţii, 
toate buzele înfierbântate de Sentimente, 
neştiind că au fost ucise pe drumul Suspinelor, 
de Abatorul Patimilor unui Dumnezeu, 
pentru care eram doar, 
o simplă încântare, 
într-o seară de recreiere, 
dintr-un cimitir al Viitorului, 
pe care nu l-am fi dorit niciodată, 
atât de străin de pajiştile împlinirilor, 
de dincolo de lume, 

unde speram că vom avea parte de verdeaţă, 
şi nicidecum, 
de un Deşert al Pasiunilor, 
pe care nu vom mai reuşi vreodată, 
să le hrănim cu Vieţile lacustre, 
de lacrimi neînţelese, 
mai însetate, 

decât toate visele şi pustiurile fără de orizonturi la un loc, 

pierdute în lipsa valurilor viziunilor din noi, 

decăzute din graţiile Adevărului Absolut, 

care ne-a incendiat menirea, 

devenind bulgări nemuritori de stele, 

pe obrazul unui Univers, 

al Inimilor de Foc, 

cărora le-am dat viaţă, 

din suflarea Cuvintelor de Simţire, 

pe care le-am întrupat, 

devenind Dumnezei, 

ai Absolutului din noi, 

cei care ne spălăm cu Iluziile Vieţii, 

unor Clipe, 

ale Nimănui, 

încercând să ne regăsim, 

adevărata Moarte, 

a Fericirii, 

prin care să redevenim, 

Noi, 

făuritorii Iluziilor Vieţii, 

din fabricile fără de nume ale Destinului. 

41) Paşi de nisip 


Reci şi străini, 
paşi de nisip, 
pierduţi din zalele lanţului, 
naşterii mele, 

care mă spânzură de grinda zilei de naştere, 
amintindu-mi de fiecare dată de moarte, 
mă înglodaţi, 
în amăreala zarurilor, 
ce par a fi fost aruncate, 
de mâna tunetelor şi fulgerelor, 
unei Priviri, 
a nimănui. 

Zbor de neant, 

aripi smulse din cuvintele reci şi impersonale, 

ale moaşelor de lacăte ale Fericirii,, 

încă mai ning peste obscuritatea Zilei, 

care m-a născut, 

a fi o poezie a gândirii, 

unei Iluzii a Vieţii, 

pe care nici Dumnezeu, 

nu a înţeles-o când a făurit-o, 

Destin, 

ca fiind Deşertăciune şi Blestem, 

peste rugăciunile, 

pline de sudoare ale Clipelor, 

în care am înotat, 

dinanintea unei naşteri, 

însetat, 

de stropii unui Timp, 
ce pare, 

că nu ar fi fost niciodată, 
al meu. 

42) Seva Trecutului 


Osii rupte din lemnul putrezit al Facerii, 
încă mai străjuiesc în formă de cruce, 
răspântiile simţămintelor, 
prin care ne-am înotat Trecutul, 
unui Soare al Primăverii, 
care ne ardea, 

pălmile muncite ale Clipelor, 

din care ne-am făurit Destinul, 

lup hoinar, 

colţi de pradă, 

care să ne sfâşie carnea, 

Privirilor înceţoşate, 
ale trunchiurilor copacilor de Gene, 
lemne sacre din care ne-am încălzit, 
iernile Sentimentelor, 
din care străbunii ne-au amintit, 
că trebuie să devenim, 
aceiaşi arbori ai Istoriilor, 
din care să-şi mai poată extrage seva, 
Trecutul, 
unei legende, 

a Paradisului Sacru al Fericirii, 
dar şi al Infernului, 

Deşertăciunii 
din venele noastre. 

43) Coadă de peşte 


Colţi de cremene mutilaţi de Focul Sacru, 

au încremenit muşcând carnea Viselor, 

care lovea norii Iluziilor Vieţii, 

până ce au fulgerat cu Patimi de răsărit, 

peste ploile neajunsurilor, 

înfricoşătooare balade ale unor Istorii, 

pe care săgeţile otrăvite ale Timpului, 

nu mai vor să le împlânte, 

în ţărâna bolnavă şi plăpândă, 

care a întrupat Cuvântul, 

dându-i culoare, teamă, fericire, durere şi sens, 

pentru a respira la rădăcinile unor strămoşi, 

care s-ar fi tras adânc de tot, 

din Apa Vieţii, 

de aceea în faza embrionară avem coadă de peşte, 

pentru că Destinul nostru, începe şi se tennină la fel, 

lăsând mereu un nou început al unui nou sfârşit, 

unde nici unul dintre acestea, 

nu poate începe precum nu se poate sfârşi, 

indiferent cât ai trăi sau ai muri, 

în propriile tale remuşcări, gânduri sau angoase. 

44) Marea Contemplare a Sensului 


Fulgere neistovite se prăvălesc, 

peste inelul de logodnă al Fiinţei cu Simţirea, 

ce i-au arătat Conştientizării, 

existenţa unui drum, 

înfricoşător al Morţii, 

obligând Naşterea, 

să devină un supus la fel de insalubru dar şi de fidel, 
precum Viaţa. 

Torţe de preistorii hrănesc fumurile Iluziilor Vieţii, 

cu strigătele mute ale unor strămoşi, 

ce-i par Viitorului a nu mai aparţine nimănui. 

Marea Contemplare a Sensului, 
pentru care există Conştiinţa, 
nu va putea fi înţeleasă niciodată, 
de către Cunoaştere, 
fiindcă altfel, 

nici una şi nici cealaltă nu ar mai exista. 


Existenţa este un compromis al Totului, 
cu propriul său sine. 


71 



SORIN CERIN - FERICIRE 


45) Oglinzi Paralele 


Adevărul Absolut al Focului sacru ce arde viaţa Fiinţei, 
se numeşte Moarte. 

Oare cum ar arăta Moartea dacă ne-am oglindi în Viaţă şi 
nu invers? 

Nu ar deveni Moartea, Viaţă? 

A exista înseamnă să te priveşti în Oglinzile Paralele ale 
Conştiinţei, 

să-ţi priveşti chipul Simţirii, 

multiplicat la infinit, 

în tot atâtea Universuri paralele, 

unde dacă mori, 

chipul vieţii şi morţii tale, 

se vor oglindi unul în altul, 

la infinit, 

motiv pentru care există Viaţa de Apoi, 
care va redeveni o nouă viaţă a unei Fiinţe, 
ce va sparge undeva -cândva din nou, 
una din Oglinzile Paralele, 
ale Infinitului, 
murind, 

pentru a renaşte, 

reoglindindu-se în acelaşi Infinit. 

46) Constelaţia Orion 


Rătăcind printre stele alcoolice, 

Dumnezeu şi-a spus că ar merge şi un şpriţ, 
dar nu avea apă. 

S-a gândit să o creeze, 

şi aflându-se prin Constelaţia Orion, 

i-a dat Hidrogenului beţiv, 

care nu putea înota, 

prin şanţurile Destinelor adânci, 

unde cădea deseori, 

drept respiraţie şi salvare, 

Oxigenul regenerator, 

şi astfel a luat naştere întruparea infonnaţiei, 
din Cuvântul Primordial, 
iar Constelaţia Orion, 
a devenit, 

izvorul de apă şi viaţă al Universului, 
unde la fiecare şapte minute, 
număr magic, 

se produce atât de multă apă, 

încât poate umple toate oceanele Lumii noastre, 

cea prihănită, 

cu toate metehnele Existenţei, 
mai puţin menirea de a-1 face pe Om, 
îdeajuns de curat, 

încât să poată spăla picioarele murdare, 

ale unui Dumnezeu, 

corupt. 

47) Fantomele Privirilor 


Acele de plumb topit şi otrăvit al Dorinţelor, 
se înfig haotic, 

în venele strânse de Focul Exuistenţei, 
pentru a ţâşni sângele aprins al setei, 
de noi Simţiri, 

care să nu mai alunece spre neputinţe şi resemnări, 
atunci când se hrănesc cu amurgul ploilor de altădată, 
devenit o stâncă ce pare uitată înlăuntrul Patimilor, 
care ne rod mereu, 

Conştiinţa. 

Fantomele Privirilor, 

au ieşit din mormintele insalubre ale Gândurilor, 
încercând să ne vorbească, 
cât mai înţelept cu putinţă, 
crezând că astfel vor redobândi, 
respectul de sine, 

în cimitirele uitate de Orizonturile, 

Fericirii. 

48) Roţi strâmbe 


Spiţele roţii Timpului, 
muşcate de mânia Lui Dumnezeu, 
faţă de oameni, 
au început să devină strâmbe, 
ca acesta să cântărească din ce în ce mai greşit, 
fiecare Clipă, 

care-şi cere dreptul la intimitate şi valoare, 
în catedralele de Nenorociri ale Lumii, 
unde printre boli, războaie şi strigăte surde, 
sfinţii mutilaţi ai iubirilor, 
au uitat demult să mai aibe simţăminte, 
pentru nectarul şi aromele purităţii, 
lăsând totul pe seama, 
albinelor strângătoare de impozite, 
ale Atotputernicului Ban. 

Cărămizi indiferente, insalubre, reci şi impersonale, 
ale Aspiraţiilor şi împlinirilor, 
aşteaptă fiecare moment trecut al vieţii, 
pentru a fi zidit în cavourile generoase, 
ale cimitirelor de Sentimente, 
unde ne ducem paşii mutilaţi de setea Veşniciei, 
spre Moarte. 

49) Ultima modă 


Funiile de spânzurătoare, 
au devenit, 

etaloane de frumuseţe, 

stând aşezate la gâturile Zilelor, 

pentru a fi luate în seamă, 

de Orizonturile ce vor să le apună, 

în nisipul Clepsidrelor, 

atât de încercat de mulţimea Rugăminţilor, 

care nu vor să devină, 

sclavele Neînţelesurilor şi Refuzurilor, 

Morţii, 

de a le primi la sânul ei salvator. 


Capete de Clipe tăiate, 
stau aruncate nemilos, 
lângă ghilotina Adevărului Absolut, 
cu zîmbetele momentelor încremenite, 
pe feţele trecute demult în nefiinţă, 
împietrite, 
pietre, 

din care se vor sculpta diamante strălucitoare, 
de pus la inelele de logodnă ale Fericirii, 
care respectă moda inimilor de tinichea, 
prin care curge sângele de plumb al Timpului. 

50) Comisar-şef 


Râsetele isterice ale Iluziei Vieţii, 
sparg galaxiile marilor contemplări ale Conştiinţei, 
în miliarde de cioburi, 
din stelele de pe epoleţii Lui Dumnezeu, 
care s-a decis să pornească un război nimicitor, 
împotriva a tot ce ţine de propria Sa religie, 
a anilor lumină de vise, 
care se devorează unii pe alţii, 
în metamorfoza de sfârşit de lume, 
a Creaţiei, 

ce trebuie neapărat schimbată, 

din postura de comisar - şef, 

a lagărelor de muncă silnică, 

din regimurile totalitariste, 

ale fricii, foamei,deznădejdii şi umilinţei, 

din care Creatorul, 

şi-ar fi cusut mantaua sarcastică a terorii, 
care să-L salveze de ochii celor mulţi, 
mutilaţi, torturaţi şi înjunghiaţi pe la spate, 
tocmai de către propriii lor sfinţi ai iubirii, 
care s-a descoperit, 
că ar fi fost nişte travestiţi, 
ce acostau inimi la ceas de mântuire, 
din icoanele agăţate, 
pe pereţii reci şi îndureraţi ale sufletelor, 
unde se aflau, 
pentru a putea flirta, 
cu neînţelesul Destin. 

51) Cugetele paşilor 


Sfârcuri de rouă sufletească, 

hrănesc cu laptele matern al Răsăriturilor, 

setea preafericită a Destinului, 

de a se întrupa, 

într-o nouă stea căzătoare, 

pe firmamentul rece şi neiertător, 

al Suferinţei. 

Focuri de Speranţe, 
aprind cerurile Amurgului, 
răvăşit de atâtea neîmpliniri, 
rătăcite printre pereţii plini de igrazie, 
ai catedralelor unor Gânduri, 
atât de frământate, 

încât au devenit aluatul dospit al lipsei de şanse, 
căzut definitiv, 
în cugetele paşilor descărnaţi, 
de iubire. 

52) Catedralele bunului simţ 


Zori cimentaţi în statui ruinate, 
ridicate, 

de Trecutul murdar şi obosit, 

ce încă mai oftează, 

după accidentul avut la virajul Vieţilor, 

unde printre victime, 

a fost şi Adevărul Absolut. 

A fost chemată la faţa locului Iluzia Vieţii, 
să întocmească un proces verbal al Conştientizării, 
neştiind că până şi Conştiinţa, 
a fost decăzută din drepturile părinteşti, 
ale Cunoaşterii, 
tocmai de către Creatorul, 
care nu a mai suportat umilinţa, 
de a privi de fiecare dată, 
greşelile propriilor Sale realizări, 
în materie de catedrale ale bunului simţ. 

53) Vremurile Vremilor 


Vrăji zbuciumate de atâtea mistere, 
sparg ferestrele temerilor, 

din cioburile cărora se taie carnea firavă a anilor, 
ce-au zămislit Trecuturi, 

la maternitatea oaselor albite ale Simţămintelor, 
atât de parazite, 

încât au ajuns până şi la gazeta de perete, 
a Deşertăciunii, 

căreia nu-i convine sub nici un chip cioplit, 
din nectarul Zeilor oligofreni, 
după chipul şi asemănarea Zâmbetului, 
să mai fie părtaşă, 

la naşterea Durerii care şi-a pierdut sensul, 
pe tarabele soioase şi putrezite, 
ale Destinului, 
mai corupt, 

decât toate Vremurile Vremilor. 

54) Viermi de mătase 


Oare câte vieţi nenorocite, 
ale viennilor de mătase ai Clipelor, 
port în eşarfa Sentimentelor, 
de la gâtul Patimilor, 
care mă apără de frig? 

Câţi duzi de Speranţe, 
să fi decimat la creşa Timpului, 
pentru a ajunge la maturitatea, 
care să le împlinească Destinul, 
de a deveni, 

obiecte de îmbrăcăminte a Fericirii, 
care aleargă voioasă, 
pe Câmpiile Elizee ale împlinirii? 

Câţi paşi nu se vor înveşmânta, 
cu volanele vaporoase ale unor Sacrificii, 
pentru a fi aruncate, 
undeva-cândva, 
din plictiseală, 
într-un colţ al uitării? 

55) Seraiul Iluziei Vieţii 


Steaguri roase şi umilite, 
de ceţurile înfricoşătoare ale Istoriilor carnale, 
care mai forfotesc, 
prin paturile fără de noroc, 
ale amantlâcurilor perverse, 
ce încă mai flutură obosite, 
pe streaşinile ochilor, 
ce par inoxidabili dosind clipirile, 
cu sufletele ruginite demult, 
ale unor lacrimi proscrise, 
de aventurier solidar, 
pe faţa unui Timp, 
al caravanelor mistuitoare, 
ce duc darurile impotenţei, 
marelui vizir al disperării, 
lipsit de orgasmul victoriei, 
asupra Orgoliilor, 

în seraiul său cu nume de Iluzie a Vieţii. 

Copite descărnate de cuvinte, 

încă mai bolborosesc mătăniile Absurdului, 

la porţile văduvite de cheile regăsirii, 

pierdute mai demult decât toate vremurile, 

în praful de nisip stelar, 

al deşertului din viitorul Fericirii. 

56) Tuberculoza libertăţii 


Docuri sfărâmate de vapoarele Uitării, 
se înşiră pierdute, 

sub greutatea pustiului din portul deznădăjduit, 
al Singurătăţii. 

Aripi nimfomane de clipe, 
sosesc odată cu valurile neputinţei, 
pe faleza unor trăiri, 
născute pentru a deveni sclavele, 

Iluziilor Vieţii. 

Sirene ruginte şi surde, 

scuipă ceaţa trezirilor, 

din somnul de sfârşit de lume, 

al sângelui unei tuberculoze a libertăţii, 

ce încă mai crede în răzvrătirea, 

orizontului cu propriul său apus. 

57) Mături 


Scorburi putrede de Cuvinte, 
lustruiesc paravanele plăcerilor, 
prin fumurile groase de înţelesuri, 
unde năduşesc răspunsurile priponite, 
la colţul unei mese de ruletă, 
alături de un Destin, 
care tocmai şi-a pierdut menirea, 
de a fi, 

regele Deşertăciunii, 
unei vieţi, 

pe care, oricum, nu o înţelegea. 

Mături înglodate-n datoriile Mizeriei, 

abia mai prididesc să-şi măsoare cozile de oboseală, 

pe care le vor folosi mâinile harnice ale Morţii, 

ce vor da tot gunoiul fără sens al Existenţei, 

peste gardul reîncarnărilor, 

sperând ca celelalte simţiri, 

să fie mai apropiate, 

Adevărului Absolut. 

58) Lac secat 


Storuri trase peste cavourile Privirilor, 

din ochii de lac obosit şi secat, 

format mai demult decât Timpul, 

din ploile lacrimilor de speranţe, 

ale unor vene de plăceri, 

ce nu credeau în sângele înfierbântat, 

al Denaturării, 

unei societăţi de verbe, 

care demult nu mai fac nimic, 

în cadrul unor fraze siropoase, 

pline de diabetul consumerismului actual, 

menţinut cu injecţiile dureroase ale Iluziilor Vieţii, 

pline cu sentimente fără fond, 

împachetate cu grijă la sânul viitorului, 

legate cu fundele roşii ale promisiunilor, 

spre a fi livrate cu dedicaţie, 

aşa ziselor noi iubiri, 

ce vor învăţa să înoate, 

în aceiaşi mocirlă a fostului lac, 

care le va seca, 

Clipele. 

59) Viitor anonim 


Ritualuri de speranţe, 

ţes pânzele de păianjen ale Viitorului anonim, 
din paşii fără nume ai Destinelor, 
care se prăvălesc în carnea unor Clipe, 
pentru a le dezvirgina, 

şi ultima picătură de timp al Adevărului Absolut, 
care se mai scurgea din ele, 
în oceanul etern al perfecţinunii, 
unde naufragiază pentru totdeauna, 

Libertatea. 


Talazuri decăzute de patimi, 
abia mai reuşesc să împace, 
valurile compromiselor, 
cu ţărmurile aşteptărilor, 
unde nici o speranţă, 
nu se mai arată la orizont. 

60) Paradis forţat 


Va veni vreodată ziua, 
când Zilele îşi vor pieptăna părul Clipelor, 
de minciunile Existenţei?, 
sau îl va purta într-un coc al fărădelegilor, 
care poate ascunde orice, 

inclusiv un întreg parlament al politicilor Deşertăciunii, 
care conduce în prezent Lumea? 


Cămile de vise gârbovite, 
cu cocoaşele legilor pierdute, 
pe străzile înfundate ale Destinelor, 
stau la uşile închisorilor Fericirii, 
în speranţa, 

că se vor elibera odată şi odată, 
de Paradisul impus cu forţa. 

61) La clădirea Moralei 


Câtă Libertate se poate ascunde, 

în spatele fericirii, 

când nu doreşti să o pierzi? 

Care spini ai dorinţelor, 
nu sunt făcuţi să înţepe gândurile? 

Existenţa în sine, 
este un lung şir de întrebări, 
la care răspunde mereu Iluzia Vieţii. 

Câtă pierzanie, 

se ascunde adesea în spatele victoriilor?, 
unde cerul Adevărului Absolut, 
pe care se reazămă, 
împlinirea idealurilor, 
este confundat cu ţărâna, 
în care le vom înmormânta, 
alături de funia care le-a strangulat, 
cu nume de Religie, 
la spânzurătoarea din ochii făţarnici, 
ai sfinţilor pătaţi de iubiri interzise, 
încarceraţi în ramele unor icoane, 
ale minciunii şi imposturii, 
din care va trebui să ne clădim, 

Morala. 

62) Paginile Fericirii 


Resturi de vorbe-n vânt, 
usucă rufele ideilor spălate, 
întinse pe sârma inocenţei, 

spre a fi purtate la întrunirea blestemelor conjuncturale, 
cu atitudinile ofensatoare şi pragmatice, 
ale unor Iluzii a Vieţii. 

Mocirla paşilor decadenţi, 
ai societăţilor canibale de consum vieţi, 
se impregnează pe caldarâmul Destinelor intr-atât, 
încât până şi Logica, 

trebuie să-şi schimbe mersul schimonosit, 
pentru a nu se împotmoli, 
în noroiul stradaldin care ne tencuim şansele, 
ce îndulcesc depresia, 
din care ne sunt pavate, 
paginile terfelite ale Fericirii, 

63) Tăceri pustiite 


Scântei de aripi, 
cad frânte, 

la forja cosmică a Morţii, 
încarnate, 

stelele emoţiilor căzătoare, 
ale sfârşitului de Conştiinţă, 
unde nu mai este durere şi nici cunoaştere, 
iar frigurile Cuvintelor şi arşiţele Răspunsurilor, 
nu mai îngheaţă şi nu mai aprind, 
pe nimeni. 


Tăceri pustiite de gerul singurătăţii, 

ard mocnind, 

în cimitirele sufletelor, 

pentru a le încălzi, 

depresia Deşertăciunii. 

64) Restricţii 


Oare de ce Dumnezeu, 

a creat Universele Patimilor, Fericirilor, Amăgirilor, 

cântând la viorile dezacordate, 

ale unei înţelepciuni, 

pe care nu o poate înţelege, 

decât Adevărul Absolut? 

Câte restricţii trebuie să fi avut, 

Marele Creator şi Unic întâmplător, 
atunci când, 

încercând să-şi acordeze, 
strunele ruginite şi năclăite ale Conştiinţei, 
spre a fi viabile Logicii Absolute, 
a fost forţat să abdice, 
de la muncile sisifice, 
ale împreunării Infinitului cu Eternitatea, 
în acel început de Lume? 

65) La târgul de pierdut vieţi 


Zbor cenuşiu de cântec, 

înrămat într-un tablou al castităţii, 

devenit icoană a Fericirii, 

pentru genunchii roşi de mătăniile unei Clipe, 

ce şi-a părăsit Eternitatea, 

divorţând de Speranţă, 

în pustiul sufletului unei Lumi, 

care-şi strigă sentimentele, 

prin catedralele viciilor, 

cât mai somptuoase, 

pentru a fi înnodate, 

cu firele de aur ale Iluziilor Vieţii, 

ca mai apoi să devină expuse, 

la târgul de pierdut vieţi, 

de la marginea prăpastiei Drogurilor, 

unde Fericirea ăşi dă mâna cu Amăgirea, 

spre a cânta prohodul, 

Nonsensului Existenţei. 

66) La cote maxime 


Termometrul societăţii canibale şi moderne, 
s-a inventat, 

pentru a ne raţionaliza căldura sentimentelor, 
într-atât încât, 
toate robinetele, 

ce ar da dreptul unor Trăiri să se exprime, 
trebuie închise şi lăsate să curgă, 
pe obrazul neiertător al Vieţii, 
doar în orele de singurătate, 
când pustietatea, 
poate fi folosită la cote maxime, 
pentru a putea spăla deşeurile, 
ce au mai rămas din inimile, 
umile, 

ale unor Fericiri. 

Doar lătratul câinilor neşansei, 
mai este permis, 

fără a fi taxat de gerul Clipelor insalubre, 
care ne îngheaţă menirea, 
de a rămâne cioclii propriilor noastre, 
împliniri. 

67) Fiare inoxidabile 


Concesii sărbătorite pe post de animatoare, 
cu priviri de fete mari, 
stau gata să cadă de pe scena unui suflet, 
care tocmai şi-a terminat partitura, 
luptei cu Destinul. 


Doar urletele haitelor de zile, 
mai reuşesc să sfârtece carnea Amintirilor, 
cu colţii de fiare inoxidabile, 
ca mai apoi, 

să fie topite în creuzetele Gândurilor, 

spre a curge în cele din urmă, 

cuminţi şi nepăsătoare, 

în formele frumos sculptate ale cotidianului, 

banal şi impersonal, 

unde pare că nu se mai întâmplă niciodată, 
nimic. 

68) Târg de sclavi 


Monumentele păsărilor de pradă politică, 

ale societăţilor bolnave, 

stau gata să se prăbuşească, 

în propriul lor sine, 

deocheate de Libertatea, 

care le-a admirat într-atât de mult discursurile, 

încât a început să vomite, 

toate Cklipele pe care le-a îngurgitat pe nerăsuflate, 
neştiind cât de condimentate erau acestea în realitate. 


Doar aglomeraţia ideilor, 

a început să scadă la automatele băncilor de date, 
ale unui târg de sclavi, 
atât de automatizat, 
încât nu există gând, 
care să nu fie direcţionat perfect, 
către latrina de date, 
a doleanţelor mai marilor momentului. 

69) Morarul certitudinilor 


Nu odată m-am întrebat, 
de ce Apa Iluziilor Vieţii, 
creşte de la geamandura, 
necesităţilor unor vise ale procreaţiei, 
devenind o viitoare a zădărniciei, 
care îneacă orice chibzuinţă, 
a momentului emoţiilor, 
ce ne strivesc armonia, 
cu propria natură umană, 
devenind carul de foc al nesăbuinţei milenare, 
a unei omeniri, 
care trebuie să-şi perpetueze, 
fulgerele nelegiuite ale Creaţiei, 
unei societăţi şi religii, 
al unui Dumnezeu, 
absurd şi sarcastic, 
pe post de morar al certitudinilor, 
care macină făina suferinţelor, 
o existenţă întreagă, 
de om? 

70) Orizontul nimănui 


Roţi descentrate de vorbe-n vânt, 
trag carele despletite din părul Clipelor, 
pline cu mondenităţile momentului, 
care piaptănă acelaşi neant, 
de fiecare zi, 
cu o sfidare sarcastică, 
care îmbină cât mai plăcut, 
cinismul cu demagogia, 
potentaţilor unei Zile, 
care odată terminată, 
parcă nici nu a început, 
sau poate că nu a existat, 
decât în calendarele roase, 
de degetele sfidătoare, 
cu care stelele neserioase, 
ale nopţilor din simţiri şi simţuri, 
se masturbă la vederea unui orizont, 
ce pare al nimănui. 

71) Zvonuri decongestionate 


Accentele aplauzelor de plumb, 
cad greu, 

pe corzile vocale răguşite, 

ale politicienilor care se luptă, 

pentru politicile ciorbelor de burţi înăbuşite, 

în oala unei Istorii, 

înfometată şi sleită de puterile, 

de a mai aduce în Lumina Divină, 

Adevărul. 


Zvonuri decongestionate, 

sfidează trilurile unor păsări atoateştiutoare, 

care ciripesc pe la colţuri, 

că la crepusculul unor contradicţii, 

s-ar băga îndestulare de înţelepciune, 

la alimentara din colţ de noroc, 

al unui popor, 

primenit cu jucării erotice, 

pentru satisfacerea tuturor poftelor, 

canibale sau doar pentru sarmale, 

înfăşate-n foi de mită, 

cât mai corupte cu putinţă, 

pentru a renunţa la politică. 

72) Bucate alese 


Sculpturi de vise, 
învrăjbesc rădăcinile unor Istorii, 
peste care s-au asfaltat Uitare, 
dar acum, 

devenind mai groase, 

prin războaiele omului cu propriul străin din el, 
au prins gheare vânjoase, 
de ură şi sacrificii, 
încât a început să crape, 
bitumul nenorocirilor proaspăt turnate, 
peste unele Adevăruri, 
care odată ieşite la iveală, 
vor strica roţile bunului mers, 
al unor maşini automate de politici, 
care ne vorbesc cât mai solemn, 
de la amvonul Parlamentului Iluziilor Vieţii, 
despre morala binelui şi a răului, 
într-o societate unde canibalismul semenilor, 
a devenit sport de masă, 
pe care se aşează bucatele alese ale imposturii. 

73) Gratii fumegânde 


Reptile de patimi, 
se încolăcesc în norii disperării, 
într-un joc al Iluziei Vieţii cu naşterea, 
unei Lumi de gheaţă a subiectelor, 
dar deocheată de emoţiile, 
care nu-şi găsesc niciodată verbele, 
pentru un mariaj, 

care să poată naşte fraza binefăcătoare, 
a normalităţii, 

cu nume de regăsire de sine. 


Monedele păcatelor originare, 
zornăie fericite, 

pe tejgheaua slinoasă a societăţii de consum, 
came de sentimente, 
cât mai prăjită şi arsă, 
pe grătarul închisorilor, 
cu nume de Iubire, 
ale cărui gratii fumegânde, 
acoperă cu străşnicie privirile Fericirii, 
din Lumina Divină, 
pe care se pare, 

că nu o vom mai regăsi niciodată. 

74) Câte înţelesuri 


Scorburi de amintiri, 

străjuiesc veveriţele razelor de Lumină Divină, 
ce străluceau în diadema, 
de lacrimi pline de fericire, 
a norilor ce udau fânul dorinţelor, 
cu mireasma de început de eternitate, 
a zâmbetelor unui soare, 
care strălucea până în adâncurile, 
celor mai întunecoase nopţi, 
a iernii solitare, 

uitată de Dumnezeu în sufletele noastre. 

Câte înţelesuri să fi existat în mantia gândirii, 

îmbrăcată la ceas de despărţire, 

până ce au convers toate către infinitul, 

iluminării de noi înşine, 

prin iubire, 

abia când trunchiul greu şi masiv al întâmplărilor, 
avea să se sfarme, 

sub furtuna nemiloasă a Regretelor zadarnice, 
care veniseră, 

îndoliate la întâlnirea din cimitirul Speranţelor, 

cu Timpul, 

care undeva-cândva, 

era stăpânul nostru. 

75) Epave abandonate 


Farmacii de reproşuri, 

vor să ne vindece de reumatismul gândirii, 

în spitalele insalubre, 

ale victimizărilor, 

unor furtuni sentimentale, 

pe aripile cărora am naufragiat, 

în inimile de gheaţă ale cuvintelor, 

disperate, 

ale plictiselii, 

fără să realizăm cât de mult ne amăgea Iluzia Vieţii, 
până când, 

inevitabilul s-a produs, 
iar uitarea cu rugina ei, 
de fier părăsit la margine de ţărm pustiu, 
a început să roadă, 
fără să ne dăm seama, 
tot ce aveam mai bun în noi, 
devenind epavele abandonate, 
ale unui port, 

în care nu ne mai regăseam, 

pânzele întinse pentru a îmbrăţişa noi orizonturi. 

76) Libertăţi zbuciumate 


Când mi-a spus Lumea, 
că a fost creată, 

sub zodia trifoiului ruginit şi tăiat al norocului, 
am înţeles de ce poartă toamnele Regretelor, 
pe mantia indiferenţei, 
pieptul plin de războaie şi crime, 
considerate drept medalii, 
de artiştii urii şi deşertăciunii, 
care au reuşit prin arta lor, 
să folosească griul perfect, 
al plumbului greu, 

înecat în roşul aprins de Destin al sîngelui, 
pentru spânzurătoarea de împliniri, 
care cad inerte, 

pe inimile Libertăţilor atât de zbuciumate, 
încât au aruncat Dreptatea, 
la coşul de gunoi al unor istorii, 
care le permite să ucidă, 
după bunul plac al viselor bolnave, 
de mania isterică a persecuţiilor, 
societăţile aruncate intenţionat în deriva, 
unor boli mintale, 

din ce în ce mai canibale şi lipsite de sens. 

77) Pasiunea de a exista 


Mi-ai muşcat până şi luna care ţi-am dăruit-o, 

Noapte a regretelor, 

tu care ţi-ai uitat stelele adevărurilor acasă, 
încercând să mă faci vinovat, 
de căderile lor, 
pe gheaţa inertă şi rece, 
a sentimentelor unui Univers al Iubirii, 
care în loc să le ridice le-a lăsat acolo, 
să zacă, 

până când mi-am amintit, 
că nu mai plouă cu stelele căzătoare, 
ale ochilor de sfârşit de lume, 
din privirea zâmbetului tău, 
unde ne-am ascuns Clipele, 
pe care să păşim, 

până la castelul de cristal al Eternităţii, 

ale cărui clepsidre nu se vor mai sparge niciodată, 

înfruntând Deşertăciunea, 

dar şi pe noi înşine, 

când vom mai vedea căzând stelele Infinitului, 

din zorii nemuririi unde ne vom petrece întreaga pasiune, 

de a Exista împreună. 

78) Lasă-mi 


Lasă-mi tălpi de ceară, 

peste plitele Ploilor de Foc ale Simţirii, 

să pot călca pe sângele tău, 

pentru a mă putea împreuna cu Universul. 

Usucă-mi paşii regretelor, 
pe sforile trase de Destin, 
spre a ne întâlni într-o viaţă viitoare. 

Sapă-mi gândurile calsicelor mofturi, 
pentru a înota prin venele sacrificiilor, 
de a fi Iubiri, 

care nu se vor înfunda niciodată, 
în canalele Despărţirilor, 
unor infarcte reci de Amintiri. 

79) împlinirea unui Absolut 


Câte umilinţe să ne fi îndurat Moartea, 
atunci când ne-a născut, 
în maternitatea Suspinelor, 
acestor Iluzii ale Vieţii? 

Unde ne putem găsi împlinirea, 
unui Adevăr Absolut, 
pe care nici o Mântuire, 
nu-1 poate înţelege? 

Şi ce putem ucide, 
pentru a ne hrăni. 

Dezastrele propriilor Conştiinţe, 
supuse alienării? 

80)Zile virgine 


Sunt mai sigur în singurătatea mea, 

decât aş fi fost în singurătatea ta, 

de melci care ne aleargă, 

să depăşim infinitul, 

din cochiliile care ne ţin strânşi, 

între promisiunile unor dezastre, 

şi reclamele ploilor de foc, 

care ne-au incendiat cerul Fericirii, 

pe malurile unor Cuvinte, 

ce le-am crezut la fel de sincere, 

precum ne este furtuna viselor, 

care s-a abătut fulgerând coşmaruri, 

în patul de iubire, 

al Zilelor care ne-au mai rămas, 

virgine. 

81) Icoanele din bisericile Adevărului Absolut 


Care să fie credinţa Timpului, 
atunci când îşi vinde Clipele, 
bordelurilor de Cuvinte, 
din care ne alegem, 

Zâmbetul necesar, 

pentru a ne exclama, 

împlinirea legământului, 

cu Moartea, 

din cugetele desfrânate, 

ale înţelepciunilor, 

care şi-au ales sexul oral al Frazelor, 

drept icoane de pus în bisericile, 

Adevărului Absolut. 

82) Conştiinţa Iluziilor Vieţii 


Nu există Singurătate fără Viaţă, 
precum veşnicie fără Moarte. 

Toate Eternităţile, 

nu s-ar descurca la cursurile Timpului, 
dacă nu ar avea înscrise pe umerele lor, 
numerele de înmatriculare, 
pe care le-a memorat Infinitul, 
la şcoala Morţii. 

Nici o Dorinţă, 
nu şi-ar fi putut depune, 
candidatura Existenţei, 
dacă n-ar fi fost labirinturile unor fraze, 
în care ne-am înecat Conştiinţa, 
Iluziilor Vieţii. 

83) Râme după ploaia de foc 


Poduri de rădăcini ale mormintelor adamice, 

unesc malurile Absurdului, 

pe care trec copitele creierelor, 

ce încă n-au realizat câţi neuroni sunt necesari, 

pentru o palmă de pământ, 

dată peste faţa amintirii unui suflet, 

care nu mai cântă a lebădă, 

din scorbura Iluziei Vieţii, 

unde se aciuase pentru a-şi proteja penele, 

ale căror scris devenise insuportabil pentru Existenţă, 

tocmai fiindcă învăţase să zboare, 

şi nu se mai ţâra prin mocirlă, 

ca râmele după ploia de foc, 

ale unei Deziluzii. 

84) Desfiinţarea Ordinii 


Pălmi de Cuvinte pironite pe crucifixurile Creaţiei, 

sabotează putreziciunea unor Verbe, 

căzând greu, adânc şi surd, 

de pe limbile asudate de lemn, 

direct în fântânile din care se adapă sufletele, 

nesupunerilor existenţiale, 

care în răzvrătirea lor, 

fabrică Mântuitori pe bandă rulantă, 

la şcoala de vietăţi microscopice, 

care nu sunt lăsate să crească, 

pentru a deveni ghearele şi colţii care s-ar crede, 

că doresc desfiinţarea Ordinii, 

unei Discipline, 

a nimănui. 

85) Raţia zilnică de viaţă 


Şanţuri de topoare, 

sculptează în carnea de cremene a Istoriei, 
scântei dintre cele mai luminoase, 
care să aprindă Timpul, 
încorsetat de prejudecăţi, 
iar focurile sale, 

să se vadă până dincolo de Lume, 

unde nu este nici durere şi nici suspin, 

după cum ne predică, 

crucile aşezate simetric, 

de o parte şi alta a Păcatelor Originale, 

din care ne servim raţia zilnică, 

de foame de viaţă. 

86) întrupare 


Lacurile de sudoare stelară, 
după muncile fără de odihnă ale Creaţiei, 
au devenit Apă a Vieţii, 
când Cuvântul, 

ce unna să se întrupeze în Conştiinţă, 
s-a apucat să o bea, 
devenind dependent de ea, 
dându-şi, 

până la ultima centimă de Eternitate, 
pe care o mai avea, 
în buzunarele sfinte ale Divinităţii, 
devenind muritor, 
însă unul atât de beat, 

încât a căzut cu toată avuţia lui existenţială, 
direct în mocirla Lumii, 
unde neavând ce face altceva, 
s-a întrupat, 

şi s-a apucat să înfiinţeze, 

Societatea de Consumat, 

Iluzii ale Vieţii. 

87) Până azi 


Roţile învârtite ale mitei divine, 
au ajuns şi la urechile de tablă ruginită, 
ale sfinţilor afirmaţi, 
cu vinul sfinţit al Mitei, 
din icoanele făcătoare de minuni juridice, 
ce stau agăţate, 
pe holurile interminabile, 
ale parlamentului de vipere, 
gata oricând să te otrăvească, 
cu limbile lor bifurcate, 
făcute din lemnul, 
cu esenţa cea mai scumpă, 
din galaxia Minciunii, 
care s-a autoproclamat Adevăr, 
de la Revoluţia Viselor Neîmplinite, 
până azi. 

88) Adevăr supus 


Libertatea, 

este cea mai controversată coincidenţă, 
a Iluziei Vieţii, 

fiindcă nu poate accepta Dreptatea, 
decât în măsura, 
în care-i convine, 
dar nu vrea nici să existe haos, 
fiindcă l-ar stăpâni mai greu, 
decât pe o ordine, 
a unei discriminări recidiviste, 
pe care a mai susţinut-o de atâtea ori, 
în procesele de conştiinţă, 
ale războaielor şi torturilor, 
la care a fost supus, 

Adevărul. 

89) Lumina stelei propriului Destin 


Zarurile măştilor de ceară, 

din muzeul ororilor unor Istorii prostituate, 

au fost aruncate pe plita ploilor de foc, 

ale Adevărului Absolut, 

pentru a topi întreaga pletoră de Verbe, 

care au muncit fără nici un folos, 

la soclul Iluziilor Vieţii, 

care se desfătau în voie, 

privind execuţiile Fericirilor, 

legate de stâlpii infamiei, 

pentru singura vină, 

că ar fi ridicat fiinţa umană, 

de la rangul de animal biped, 

la cel de înger ale cărui aripi, 

erau confecţionate din lumina stelei, 

propriului său Destin. 

90) Rigor Morţiş 


La distileria Existenţei, 
au fost aduse stelele, 
culese acum mai bine de o eternitate, 
lucru care a nemulţumit-o, 
satanic, 

fiindcă le dorea, 
cât mai proaspete, 

nicidecum ofilite sau chiar şi mai rău, 
intrate-n faza de Rigor Morţiş, 
şi toate acestea, 

fiindcă nu dorea ca gradele Apei Vieţii, 
să fie mai puţine, 
iar Iluziile Vieţii, 
să nu mai poată avea, 
ultimul Cuvânt întrupat, 
de spus, 

la tabla neagră a Destinului. 

91) Morminte de Cuvinte 


Greierii Absurdului, 

au cântat toată noaptea existenţială a Fericirii, 
aria plăcerilor lumeşti, 
ce părea că vine, 
descompusă, 

din mormintele de Cuvinte solitare, 
ale sfinţilor părinţi amari şi crocanţi, 
pe care nu-i poate înghiţi, 
nici Mătrăguna, 
iubirilor neîntinate, 
ale Desfrâului moral, 
care preferau pustniciile sentimentale, 
din inimile obeze, 
de atâta teamă ingerată, 
prin bătăile propriilor Clipe. 

92) Fonduri existenţiale 


Flăcările Iadului au început să se stingă, 
din lipsă de fonduri existenţiale, 
iar sufletele păcătoşilor de serviciu, 
dârdâie de frig, 

lângă cazanele care până mai ieri, 
clocoteau într-o fericire. 

Vestea a ajuns şi la Dumnezeu, 
speriindu-L, 
fiindcă Iluziile Vieţii, 
nu mai aveau încălzire centrală, 
prin bisericile, 

unor morminte pline de moaşte, 
iar credincioşii, 

nu mai aveau propriul lor sens al Existenţei, 
şi anume, 

Teama, 

care naşte Societatea de Consumat Destine, 
cât mai prăjite cu putinţă. 

93) Refugiul Fericirilor 


Mărturisirile cimitirelor de Simţiri, 
întregesc imaginea apocaliptică a Viitorului, 
în forţele unui regiment de glorie, 
al interminabilelor cazne, 
la care ne sunt supuse, 

Fericirile, 

nevoite să se refugieze, 

pe malurile tainice ale uitării, 

unde şi-au săpat gropile propriilor morminte, 

cu care şi-au învelit, 

paşii netenninaţi, 

dintr-o lume, 

a nimănui. 

94) La crâşma Norocului chior 


Zăngăt de arme ale plăcerilor, 
pe ridurile letale ale Păcii, 
izvorâte, 

din sufletele patimilor de ceară, 
ale lumânărilor aprinse, 
pe ferestrele lacrimilor întredeschise, 
trecătorilor însinguraţi, 
ai pleoapelor pline de mistere, 
ce veghează, 

Absurdul solitar şi invidios, 

că nu-şi poate găsi consoarta potrivită, 

pentru ambiţiile sale faraonice, 

de a construi un adevărat imperiu, 

al propriei sale Fericiri, 

aprinsă în candelele, 

ce străjuiesc, 

bordelul Clipelor prostituate, 
din inimile fără rost ale unui Timp, 
care şi-a pierdut agoniseala, 
la crâşma Norocului chior. 

95) Uşi întredeschise 


Locomotivele Viciilor, 
trag cu greu vagoanele Dependenţelor, 
prin gările jegoase, 
ale sufletelor lumânărilor de ceară, 
care se topesc încet dar sigur, 
pe coridoarele lungi, 
reci, 

şi pline de igrasie sentimentală, 
ale Iluziilor Vieţii, 
cu dureri de cap, 
din cauza curentului, 
făcut de uşile mereu întredeschise, 
ale Morţii. 

96) Ploile vorbelor de duh 


Secretele cerurilor răstignite, 
pe căile Deşertăciunii, 
au fost scoase la iveală, 
de norii unei Dreptăţi, 
ce-au început să-şi lăcrimeze, 
ploile vorbelor de duh, 
fără suflare, 
din inima unui foc, 
al întunericului lăuntric, 
surmenat şi el, 
de atâta tevatură, 
în sala de judecată, 
a unor simple Amintiri, 
care şi-au plătit ca avocat Timpul, 
fiind convinse, 
că într-o bună zi, 
vor fi uitate. 

97) Joc de domino 


într-o lume, 

unde Adevărul Absolut, 
a devenit oale şi ulcele, 
prin cimitirele Creaţiei, 

Existenţa, 
este de la sine, 

experimentul unui Compromis, 
pus pe masa Deznădejdii, 
spre a fi feliat, 

în cât mai multe Minciuni existenţiale, 
din care, 

să se construiască, 

o mare festivitate al unui joc de domino, 
unde fiecare Speranţă, 
să o ucidă prin cădere, 
pe următoarea. 

98) Dacă nu ar fi existat Iertarea 


Ce s-ar fi făcut Lumea, 
dacă nu ar fi existat Iertarea?, 
s-ar fi transformat Paradisul, 
într-un alt tip de Infern 
decât cel actual, 
sau ar fi rămas, 

la vechile obiceiuri bisericeşti, 
din sufletele condamnate, 
la tortura Păcatelor Originare? 

Cred că cel mai atins ar fi fost Dumnezeu, 
care ne-având pe cine să ierte, 
n-ar mai fi existat religii, 
care să-L aduleze, 
şi nici Păcate Originare, 
pe care să le poată suprima, 
în urma rugăciunilor genunchilor tociţi, 
din creierele neuronilor falimentari, 
pe piaţa neagră a Prostiei. 

99) Plăceri carnale feliate 


Cu toţii plătim, 

seninul muşcat din cerul inimii, 
pe tarabele slinoase, 
ale Societăţii de Consumat, 
consumul viselor deşarte, 
unde cocoşii dovediţi, 
a fi masculii feroce ai Amintirilor, 
stau cu gâturile tăiate ale orologiilor, 
pe caldarâmul Uitării, 
dând ora exactă a Destinului, 
unei Morţi. 


Voci de rugăciuni pline de suspine, 
încă se mai hrănesc, 
cu ceaţa sentimentală, 
din cavourile unor Cuvinte, 
intrate în descompunere, 
pe paturile de vorbe goale, 
ale plăcerilor carnale, 
feliate de Iluziile Vieţii, 
pentru înmormântarea Fericirii. 


126 



SORIN CERIN - FERICIRE 


100) Gusturile Fericirii 


Dacă n-ar fi stat în tainele zborului Existenţei, 
Moartea, 

cerurile s-ar fi destrămat, 
iar în locul lor, 

ar fi apărut Adevărul Absolut, 
ce ar fi ţinut în mâna Atoeteştiutoare, 

Neantul. 


Nici o stea nu şi-ar fi aprins Destinul, 
din întunecimea fără margini, 
a unui Univers al Conştiinţei, 
care ne-a conştientizat Viitorul, 
cemând cu parcimonie, 
făina pâinii existenţiale a Lumii, 
atât de amară pentru gusturile Fericirii, 
chiar dacă a fost îndulcită, 
cu laptele clipelor scurs din ugerul Timpului. 

101) Porţile simţurilor 


Nu toate adevărurile mor la naştere, 
dar toate se transformă în minciuni, 
la maturitatea Iluziilor Vieţii, 
unde porţile simţurilor, 
sunt închise de fiecare dată, 
când calendarele existenţiale ale Conştiinţei, 
ne arată, 

că interesele meschine ale Viciilor, 
au mereu zi de sărbătoare, 
atunci când este vorba, 
să pui oasele albite, 
de Păcatele Originare ale străbunilor, 
la treabă, 

în folosul unei comunităţi, 
de vorbe goale, 
ieşite-n pauză de masă, 
de la bordelul Existenţei, 
unde lucrează cu nonnă întreagă. 

102) Epoleţi de ceară 


Retorica limbilor de lemn aprins, 
în vâlvătăile scenelor pustiite, 
de actorii Absurdului, 
care-şi joacă rolurile statorniciei, 
în casele înţelesurilor fără căpătâi, 
care construiesc cu uneltele Neantului, 
noi camere de tortură, 
pentru maternităţile Speranţelor, 
care par a se naşte nebotezate de Destin, 
într-o lume a infernului financiar, 
unde cazanele caznelor cu smoală bancară, 
ard la foc conţinu, 

Deznădejdile, 
pentru a se asfalta, 
drumul obrazului gros, 
al Ticăloşiei şi Nimicniciei, 
epoleţilor de ceară, 
cu lumânări aprinse, 
pe creştetul Războiului, 
din noi înşine. 

103) Lăturile unor Plăceri 


Resturile aruncate de Creaţie, 

Fericirii, 

se numesc lăturile unor Plăceri, 
care sunt mâncate imediat, 
de porcii Ierarhiei, 

ţinuţi în magazia de fierărie a Lui Dumnezeu, 
unde se fabrică potcoavele Norocului, 
ce vor acoperi copitele Amăgirilor, 
pe drumurile aglomerate ale unor Clipe, 
ce nu-şi mai recunosc, 
părinţii facerilor de rele, 
întrucât nu le-au plătit îndeajuns de mult, 
pensia imbecilităţii alimentare a Absurdului, 
pe care ar fi folosit-o, 
la torturarea Zilelor, 
atât de înfometate, 
încât ar fi fost dispuse, 
să le declare, 

Eternităţi. 

104) Un Vierme 


Găini plicticoase de baliverne amare, 
scormonesc prin ţărâna Cuvântului, 
crezând că vor mai găsi câte un Vienne, 
în vârful Ierarhiilor sociale, 
pe care să-l sfârtece, 

cu ghearele bordelurilor de legi infernale, 

direct în ciocurile sărăciei de înţelesuri, 

ale limbilor îngheţate bocnă, 

pe lacul de sudoare, 

al unor pescari de Şanse, 

care nu au prins, 

nici măcar o virgulă amărâtă până acum, 
proveniţi din suburbiile unei Realităţi, 
a Absurdului. 

105) Pirostrii de chibrituri 


Libertatea şi-a pus, 
pirostriile de chibrituri în cap, 
atunci când s-a oferit, 
de nevastă Dreptăţii, 
aprinzându-şi părul Zilelor, 
care i-au mai rămas, 
într-un moment nefast, 
din calendarul focurilor de tabără, 
în jurul cărora, 
se strâng, 
mulţimi de Vise, 

unele mai deznădăjduite decât altele, 
dar prinse în dansul infernal, 
al Societăţii de Consumat, 

Decepţii. 

106) Onoratul primar 


La târgul de încălţat boi, 
e forfotă mare, 
fiindcă a mers zvonul, 

că se aduc pantofi din pielea Iluziilor Vieţii, 
lăcuiţi de sudoare, 

făuriţi la muncile în zadar ale Destinului, 
corupt până în măduva oaselor, 
de Norocul beat, 

care doarme în şanţurile unei Prostii, 
ce a pus stăpânire pe întregul ţinut, 
căruia nu-i mai sună deşteptarea, 
de când cocoşul primăriei vorbelor goale, 
a fost mâncat de onoratul primar, 
al Nonsensului existenţial, 
care i-a confundat coteţul, 
cu propria lui cameră de iniţiere, 
în arta amorului unei Inteligenţe, 
care s-ar fi vândut pe mai nimic, 

Morţii. 

107) înaltă academie de ştiinţe 


Cât de sărace cu duhul, 
mai pot fi stafiile vorbelor în vânt, 
din cimitirele frazelor deşarte, 
publicate, 

în cele mai recunoscute, 
treceri în revistă ale Absurdurilor, 
încât să ajungă, 
a prescrie tratamente, 
bolnavilor de Fericire, 
din sanatoriul de boli mintale, 
devenit, 

înaltă academie de ştiinţe, 
pe care a fondat-o Dumnezeu, 
când a realizat că nebunia, 
este mai apropiată Adevărului Absolut, 
decât toate Iluziile Vieţii, 
la un loc. 

